dwar il-proposta għal direttiva tal-Kunsill dwar is-sistema komuni ta' tassazzjoni applikabbli għal mergers , diviżjonijiet, diviżjonijiet parzjali, trasferimenti ta' assi u skambji ta' ishma li jikkonċernaw kumpanniji ta' Stati Membri differenti u għat-trasferiment ta' l-uffiċċju reġistrat ta' SE jew SCE bejn Stati Membri (verżjoni kodifikata)

Kumitat għall-Affarijiet Legali

(Kodifikazzjoni – Artikolu 80 tar-Regoli ta' Proċedura)

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ANNESS: OPINJONI TAL-GRUPP TA' ĦIDMA KONSULTATTIV TAS-SERVIZZI LEGALI TAL-PARLAMENT EWROPEW, TAL-KUNSILL U TAL-KUMMISSJONI Error!

dwar il-proposta ghal direttiva tal-Kunsill dwar is-sistema komuni ta' tassazzjoni applikabbli għal mergers , diviżjonijiet, diviżjonijiet parzjali, trasferimenti ta' assi u skambji ta' ishma li jikkonċernaw kumpanniji ta' Stati Membri differenti u għat-trasferiment ta' l-uffiċċju reġistrat ta' SE jew SCE bejn Stati Membri (verżjoni kodifikata)

(Proċedura ta' konsultazzjoni – kodifikazzjoni)

Il-Parlament Ewropew ,

– wara li kkunsidra l-proposta tal-Kummissjoni lill-Kunsill ( COM(2008)0492 ),

– wara li kkunsidra l-Artikolu 94 tat-Trattat KE, skont liema artikolu ġie kkonsultat mill-Kunsill ( C6-0336/2008 ),

– wara li kkunsidra l-Ftehima Interistituzzjonali tal-20 ta' Diċembru 1994 fuq metodu ta' ħidma aċċellerat tal-kodifikazzjoni uffiċjali tat-testi leġiżlattivi

ĠU C 102, 4.4.1996, p.

– wara li kkunsidra l-Artikoli 80 u 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Legali ( A6–0511/2008 ),

A. billi, fl-opinjoni tal-Grupp ta' Ħidma Konsultattiv tas-Servizzi Legali tal-Parlament Ewropew, tal-Kunsill u tal-Kummissjoni, il-proposta kkonċernata tillimita ruħha għal kodifikazzjoni pura u sempliċi tat-testi eżistenti, mingħajr tibdil sustanzjali,

Japprova l-proposta tal-Kummissjoni kif adattata għar-rakkomandazzjonijiet tal-Grupp ta' Ħidma Konsultattiv tas-Servizzi Legali tal-Parlament Ewropew, tal-Kunsill u tal-Kummissjoni;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni

Brussell, 31 ta' Ottubru 2008

OPINJONI

GĦALL-ATTENZJONI TAL-PARLAMENT EWROPEW

TAL-KUNSILL

TAL-KUMMISSJONI

Proposta ghal direttiva tal-Kunsill dwar is-sistema komuni ta' tassazzjoni applikabbli għal mergers, diviżjonijiet, diviżjonijiet parzjali, trasferimenti ta' assi u skambji ta' ishma li jikkonċernaw kumpanniji ta' Stati Membri differenti u għat-trasferiment ta' l-uffiċċju reġistrat ta' SE jew SCE bejn Stati Membri (verżjoni kodifikata)

Wara li kkunsidra l-Ftehima Interistituzzjonali tal-20 ta' Diċembru 1994 fuq metodu ta' ħidma aċċellerat tal-kodifikazzjoni uffiċjali tat-testi leġiżlattivi, u b'mod partikulari l-punt 4 tagħha, il-Grupp ta' Ħidma Konsultattiv, magħmul mis-Servizzi Legali rispettivi tal-Parlament Ewropew, tal-Kunsill u tal-Kummissjoni, fis-8 ta' Settembru 2008 kellu laqgħa ddedikata għall-eżami, fost l-oħrajn, tal-proposta msemmija hawn fuq, preżentata mill-Kummissjoni.

Waqt l-eżami

Il-Grupp kellu 22 verżjoni lingwistika tal-proposta u ħadem fuq il-bażi tal-verżjoni Franċiża, il-verżjoni oriġinali tad-dokument ta' ħidma. tal-proposta għal regolament tal-Kunsill intenzjonat li jikkodifika d-Direttiva 90/434/KE tal-Kunsill tat-23 ta' Lulju 1990 dwar is-sistema komuni ta' tassazzjoni applikabbli għal mergers, diviżjonijiet, diviżjonijiet parzjali, trasferimenti ta' assi u skambji ta' ishma li jikkonċernaw kumpanniji ta' Stati Membri differenti u għat-trasferiment ta' l-uffiċċju reġistrat ta' SE jew SCE bejn Stati Membri, il-Grupp, bi qbil komuni, innota dan li ġej.

1) Fil-Premessa 11, l-ewwel frażi (li taqra " Id-deċiżjoni ta' SE jew SCE li torganizza mill-ġdid in-negozju tagħha billi tittrasferixxi l-uffiċċju reġistrat tagħha m'għandux jixxekkel minn ostakli ta' taxxa " fit-test tal-proposta) għandha tiġi sostitwita mill-frażi li ġejja: " Id-deċiżjoni ta' SE jew SCE li torganizza mill-ġdid in-negozju tagħha billi tittrasferixxi l-uffiċċju reġistrat tagħha m'għandhiex tixxekkel minn regoli fiskali diskriminatorji jew minn restrizzjonijiet, penalizzazzjonijiet jew tgħawwiġ li jirriżultaw minn leġiżlazzjoni fiskali nazzjonali li tmur kontra l-liġi Komunitarja ".

2) Fl-Anness I, punt m, iż-żieda tal-kelma Griega «εταιρείες» kellha tiġi ppreżentata bejn vleġeġ ta' adattament.

Dan l-eżami tal-proposta, b'hekk, ippermetta li l-Grupp ta' Ħidma Konsultattiv jikkonkludi, bi qbil komuni, li l-proposta effettivament tillimita ruħha għal kodifikazzjoni pura u sempliċi tat-testi eżistenti, mingħajr tibdil sustanzjali.

C. PENNERA J.-C. PIRIS C.F. DURAND Ġurikonsult

Ġurikonsult Aġent Direttur Ġenerali

PROĊEDURA

Sistema komuni ta' tassazzjoni applikabbli għal mergers , diviżjonijiet, diviżjonijiet parzjali, trasferimenti ta' assi u skambji ta' ishma li jikkonċernaw kumpanniji ta' Stati Membri differenti u għat-trasferiment ta' l-uffiċċju reġistrat (Verżjoni kodifikata)

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Data tal-ħatra

Data tal-adozzjoni


dwar it-traspożizzjoni, l-implimentazzjoni u l-infurzar tad-Direttiva 2005/29/KE prattiċi kummerċjali żleali fin-negozju mal-konsumatur fis-suq intern u d-Direttiva 2006/114/KE dwar reklamar qarrieqi u komparattiv

Kumitat għas-Suq Intern u l-Ħarsien tal-Konsumatur

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

- wara li kkunsidra t-Trattat li jistabbilixxi l-Komunità Ewropea, u b'mod partikulari d-dispożizzjonijiet tiegħu li jistabbilixxu s-suq intern u li jiggarantixxu li l-intrapriżi jkollhom il-libertà li jipprovdu servizzi fi Stati Membri oħra,

- wara li kkunsidra d-Direttiva 2005/29/KE tal-Parlament Ewropew u tal-Kunsill tal-11 ta' Mejju 2005 dwar prattiki kummerċjali qarrieqa fin-negozju mal-konsumatur fis-suq intern

ĠU L 149, 11.6.2005, p.

("Id- Direttiva UCP"),

- wara li kkunsidra d-Direttiva 2006/114/KE tal-Parlament Ewropew u tal-Kunsill tat-12 ta' Diċembru 2006 dwar reklamar qarrieqi u komparattiv

ĠU L 376, 27.12.2000, p.

("Id-Direttiva MCA"),

- wara li kkunsidra d-Direttiva 97/55/KE tal-Parlament Ewropew u tal-Kunsill tas-6 ta' Ottubru 1997 li temenda d-Direttiva tal-KEE 84/450 dwar reklamar qarrieqi sabiex tinkludi reklamar komparattiv

ĠU L 290, 23.10.1997, p.

- wara li kkunsidra d-Direttiva 84/450/KEE tal-Kunsill tal-10 ta' Settembru 1984 dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar reklamar qarrieqi

ĠU L 250, 19.9.1984, p.

- wara li kkunsidra r-Regolament (KE) Nru 2006/2004 tal-Parlament Ewropew u tal-Kunsill tas-27 ta' Ottubru 2004 dwar il-kooperazzjoni bejn l-awtoritajiet nazzjonali responsabbli għall-infurzar tal-liġijiet tal-protezzjoni tal-konsumaturi ("ir-Regolament dwar kooperazzjoni fil-protezzjoni tal-konsumaturi")

ĠU L 364, 9.12.2004, p.

- wara li kkunsidra d-Direttiva 98/27/KE tal-Parlament Ewropew u tal-Kunsill tad-19 ta' Mejju 1998 dwar inġunzjonijiet għall-protezzjoni tal-interessi tal-konsumaturi

ĠU L 166, 11.6.1998, p.

51. , u r-rapport tat-18 ta' Novembru 2008 mill-Kummissjoni dwar l-applikazzjoni tagħha ( COM(2008)0756 ),

- wara li kkunsidra l-Green Paper tal-Kummissjoni tas-27 ta' Novembru 2008 dwar ir-rimedju kollettiv tal-konsumaturi ( COM(2008)0794 ),

- wara li kkunsidra l-Komunikazzjoni tal-Kummissjoni tas-13 ta' Marzu 2007 dwar l-Istrateġija tal-Politika tal-Konsumatur 2007-2013 (COM(2007) 0099),

- wara li kkunsidra aktar minn 400 petizzjoni dwar kumpaniji qarrieqa tad-direttorju minn 24 Stat Membru u minn 19-il pajjiż terz, li waslu għand il-Kumitat għall-Petizzjonijiet tiegħu,

- wara li kkunsidra r-riżoluzzjoni tiegħu tas-16 ta' Diċembru 2008 dwar il-kumpaniji ta' direttorju qarrieqa

- wara li kkunsidra l-Ftehima Interistituzzjonali dwar it-tfassil aħjar tal-liġijiet

ĠU C 321, 31.12.2003, p.

- wara li kkunsidra l-Artikolu 45 tar-Regoli ta' Proċedura tiegħu,

- wara li kkunsidra r-rapport tal-Kumitat għas-Suq Intern u l-Ħarsien tal-Konsumatur ( A6-0514/2008 ),

A. billi l-Istrateġija tal-Kummissjoni għall-Ħarsien tal-Konsumatur għall-2007-2013 timmira li jkun hemm "superviżjoni aħjar tas-swieq tal-konsumatur u politiki tal-konsumatur nazzjonali" u timmira li tikseb "traspożizzjoni f'waqtha u uniformi tad-Direttiva dwar il-prassi kummerċjali inġusti" b'mod partikolari,

B. billi d-Direttiva UCP fiha strateġija ġdida fil-qasam tal-liġi tal-konsumatur tal-UE billi tipprevedi armonizzazzjoni massima għall-ħarsien tal-konsumaturi kontra prattiki kummerċjali inġusti,

C. billi d-Direttiva MCA tikkodifika d-Direttiva 84/450/KEE, u b'mod partikolari l-emendi għaliha introdotti mid-Direttiva 97/55/KE, u tillimita l-ambitu tagħha għal tranżazzjonijiet bejn intrapriża u oħra (B2B),

D. billi l-ambitu tad-Direttiva UCP huwa limitat għal tranżazzjonijiet bejn l-intrapriżi u l-konsumaturi u ma jkoprix il-prattiki kummerċjali kollha, iżda dawk biss li jistgħu jitqiesu inġusti; billi dik id-Direttiva hija limitata għal prattiki kummerċjali li jistgħu jagħmlu ħsara lill-interessi ekonomiċi tal-konsumaturi, u fil-qafas ta' din id-Direttiva mhumiex meħtieġa aġġustamenti fil-leġiżlazzjoni nazzjonali biex jitħarsu l-intrapriżi mill-prattiki kummerċjali inġusti ta' intrapriżi oħra,

E. billi tliet Stati Membri ma nnotifikawx lill-Kummissjoni bil-miżuri adottati għat-traspożizzjoni tad-Direttiva UCP, jiġifieri l-Ġermanja, Spanja u l-Lussemburgu; billi ġew riferuti tliet talbiet għal deċiżjoni preliminari lill-Qorti tal-Ġustizzja tal-Komunitajiet Ewropej (ECJ) fir-rigward tal-kompatibilità tal-miżuri nazzjonali mad-Direttiva UCP; billi l-Kummissjoni hija tal-fehma li ġiet identifikata traspożizzjoni inadegwata f'xi Stati Membri,

F. billi d-Direttivi UCP u MCA jħallu lill-Istati Membri diskrezzjoni konsiderevoli fir-rigward tar-rimedji u l-penali għall-ksur tad-dispożizzjonijiet tagħhom,

G. billi hemm nuqqas ta' rimedji legali effettivi għall-ksur tad-Direttiva MCA, kif ukoll nuqqas ta' infurzar tal-istess Direttiva, kif intwera, inter alia, mill-każ ta' kumpaniji tad-direttorju involuti fi prattiki qarrieqa,

Introduzzjoni

Jenfasizza l-importanza tad-Direttivi UCP u MCA sabiex il-konsumaturi u n-negozjanti jkollhom aktar fiduċja meta jwettqu tranżazzjonijiet transkonfinali u biex tiġi żgurata aktar ċertezza legali għall-intrapriżi fir-rigward tal-ammissibilità ta' prattiki kummerċjali u riklamar differenti fis-suq intern;

Jenfasizza li d-Direttiva UCP hija punt ta' referenza bħala liġi fil-qasam tal-liġi tal-konsumatur tal-UE u li t-traspożizzjoni, l-implimentazzjoni u l-infurzar tagħha se jkunu sors kruċjali għall-iżvilupp tal-liġi tal-konsumatur tal-UE fil-ġejjieni u għall-iżvilupp sħiħ tal-potenzjal tas-suq intern, l-iżvilupp tal-kummerċ transkonfinali u l-kummerċ elettroniku;

Jemmen bis-sħiħ li t-traspożizzjoni, l-implimentazzjoni u l-infurzar kif suppost tad-Direttivi UCP u MCA huma kruċjali sabiex jintlaħqu l-għanijiet ta' dawn id-Direttivi, partikolarment meta wieħed iqis id-differenzi fis-sistemi ta' infurzar u fit-tekniki ta' implimentazzjoni tal-Istati Membri, il-kumplessità ta' xi wħud mill-kunċetti legali li jinsabu fid-direttivi, ir-regoli nazzjonali multipli u estensivi li jeżistu li jirregolaw il-prattiki kummerċjali u r-riklamar inġusti u l-ambitu wiesa' tad-Direttivi;

Jistieden lill-Kummissjoni, b'referenza għall-Premessa 8 tad-Direttiva UCP, biex tinvestiga l-ħtieġa tal-ħarsien ta' impriżi żgħar u medji kontra prattiki aggressivi ta' negozju u, jekk ikun xieraq, li tibda l-miżuri ta' segwitu li jkun hemm bżonn;

Kodifikazzjoni u traspożizzjoni

Jilqa' b'sodisfazzjon l-isforz tal-Kummissjoni li tassisti lill-Istati Membri fit-traspożizzjoni tad-Direttivi UCP u MCA;

Jinnota li l-Artikolu 3a(2) tad-Direttiva 84/450/KEE, kif emendata bid-Direttiva 97/55/KE, li jirreferi għal "paragun li jirreferi għal offerta speċjali", tħassar u ma jidher la fid-Direttiva UCP u lanqas fid-Direttiva MCA; jesprimi dispjaċir li teżisti konfużjoni dwar il-konsegwenzi ta' dan it-tħassir għat-tranżazzjonijiet bejn intrapriża u oħra, kif jidher ċar, b'mod partikolari, mill-approċċi diverġenti tal-Istati Membri lejn iż-żamma fil-liġi nazzjonali, wara l-adozzjoni tad-Direttiva UCP, ta' dispożizzjonijiet diġà eżistenti li jimplimentaw l-Artikolu 3a(2) tad-Direttiva 84/450/KEE kif emendata bid-Direttiva 97/55/KE; jistieden lill-Istati Membri biex bl-għajnuna tal-Kummissjoni jinvestigaw dan il-każ u jekk ikun possibbli jieħdu azzjoni ta' segwitu;

Iqis li l-Kummissjoni għandha jew tippreżenta proposta għal emenda għad-Direttiva MCA li tinkludi "lista sewda" ta' prattiki li f'kull ċirkustanza għandhom jitqiesu bħala qarrieqa, jew inkella testendi l-ambitu tad-Direttiva UCP sabiex ikunu koperti kuntratti B2B b'attenzjoni speċjali għall-punt 21 tal-Anness I tagħha; jitlob lill-Kummissjoni sabiex tirrapporta dwar il-miżuri meħuda sa Diċembru 2009;

Josserva li diversi Stati Membri firdu l-"lista s-sewda" li tinsab fl-Anness I tad-Direttiva UCP huma u jittrasponuwha u jimplimentawha fis-sistemi legali tagħhom; iqis li t-tifrid tal-lista s-sewda f'taqsimiet differenti ta' leġiżlazzjoni nazzjonali joħloq konfużjoni għall-intrapriżi u jista' jwassal għal distorsjonijiet fl-applikazzjoni tad-Direttiva UCP; jitlob lill-Kummissjoni biex taħdem mal-Istati Membri fl-adattament tal-leġiżlazzjoni nazzjonali tagħhom sabiex il-"listi s-suwed" ikunu viżibbli u utli għall-konsumaturi sa fejn dan huwa possibbli;

Iħeġġeġ lill-Istati Membri sabiex jissorveljaw is-sistemi legali tagħhom sabiex jevitaw kwalunkwe duplikazzjonijiet possibbli bejn ir-regoli adottati fit-traspożizzjoni tad-Direttivi UCP u MCA u dispożizzjonijiet nazzjonali li diġà jeżistu, biex b'hekk jiżguraw aktar ċarezza għall-konsumaturi u l-intrapriżi fir-rigward tal-proċess ta' traspożizzjoni;

Jistieden lill-Istati Membri sabiex jiffukaw l-isforzi tagħhom fuq it-traspożizzjoni, l-implimentazzjoni u l-infurzar kif suppost tad-Direttivi UCP u MCA u sabiex jiżguraw li d-deċiżjonijiet tal-qrati nazzjonali u s-sentenzi tal-ECJ kollha rilevanti jiġu rrispettati;

Iqis li, fit-tranżazzjonijiet transkonfinali, il-konsumaturi u n-negozji huma mxekkla mit-traspożizzjoni tad-Direttivi li ssir b'mod mhux korrett jew tard min-naħa tal-Istati Membri;

Implimentazzjoni u infurzar

Jinnota li xi Stati Membri pprevedew li ċerti entitajiet regolatorji biss jistgħu jinfurzaw ir-regoli nazzjonali adottati fl-implimentazzjoni tad-Direttiva UCP iżda ma ħasbux għal dispożizzjonijiet biex il-konsumaturi jkollhom id-dritt dirett għal rimedju, li għaldaqstant mhumiex intitolati li jressqu kawżi għad-danni li jirriżultaw minn prattiki kummerċjali inġusti; jistieden lill-Istati Membri li għadhom ma għamlux dan sabiex iqisu l-ħtieġa li l-konsumaturi jingħataw dritt dirett għal rimedju biex jiġi żgurat li jkunu mħarsa biżżejjed kontra prattiki kummerċjali inġusti;

Jilqa' b'sodisfazzjon ir-riżultat tal-Ispezzjoni tal-Linji tal-Ajru tal-UE (EU Airlines Sweep) u l-Ispezzjoni tar-Ringtones tal-UE (EU Ringtones Sweep) tal-Kummissjoni bħala l-ewwel pass lejn monitoraġġ aħjar tal-implimentazzjoni u l-infurzar tal-leġiżlazzjoni tas-suq intern; jenfasizza l-ħtieġa li f'dan ir-rigward isiru spezzjonijiet estiżi f'intervalli regolari; jistieden lill-Kummissjoni, f'koperazzjoni man-Netwerk tal-Koperazzjoni għall-Ħarsien tal-Konsumatur, sabiex tiġbor data simili dwar l-implimentazzjoni tal-leġiżlazzjoni tas-suq intern f'oqsma ewlenin oħrajn tas-suq intern;

Iħeġġeġ lill-Kummissjoni sabiex tiżviluppa għodod ta' monitoraġġ tal-implimentazzjoni aktar effiċjenti, bħall-ispezzjonijiet (sweeps), b'mod li l-infurzar tal-liġi dwar il-ħarsien tal-konsumatur jitjieb; jitlob lill-Kummissjoni biex tqis il-fattibilità tal-integrazzjoni tal-ispezzjonijiet fil-mekkaniżmi ta' monitoraġġ tat-Tabella ta' Valutazzjoni tal-Konsumatur;

Jistieden lill-Istati Membri kollha biex jikkoperaw bis-sħiħ mal-Kummissjoni fit-twettiq u s-segwitu ta' spezzjonijiet min-naħa tal-Kummissjoni;

Jenfasizza l-importanza ta' data u informazzjoni raġonevoli, f'waqtha u preċiża għall-monitoraġġ adegwat tas-suq tal-prodotti għall-konsumatur; jinnota l-irwol fundamentali tal-organizzazzjonijiet tan-negozji u tal-konsumaturi fil-forniment ta' data bħal din;

Jisħaq dwar l-importanza ta' infurzar transkonfinali għat-tħaddim tas-suq intern; jistieden lill-Kummissjoni sabiex tiżviluppa aktar l-użu tan-Netwerk tal-Koperazzjoni għall-Ħarsien tal-Konsumatur b'mod li l-infurzar transkonfinali jkun jista' jitjieb; jenfasizza l-ħtieġa li tkompli titqajjem kuxjenza dwar in-Network Ewropew taċ-Ċentri tal-Konsumatur;

Jistieden lill-Istati Membri biex jiddedikaw persunal u riżorsi finanzjarji adegwati lill-infurzar transkonfinali;

Jistieden lill-Istati Membri u lill-awtoritajiet ġudizzjarji nazzjonali biex isaħħu l-koperazzjoni transkonfinali fir-rigward tas-servizzi ta' bażijiet ta' data qarrieqa;

Jilqa' b'sodisfazzjon l-inizjattiva tal-Kummissjoni sabiex tistabbilixxi bażi ta' data aċċessibbli pubblikament ta' miżuri nazzjonali adottati fit-traspożizzjoni tal-UCP, ta' ġurisprudenza dwarhom u ta' materjal rilevanti ieħor; jistieden lill-Kummissjoni biex tinkludi f'din il-bażi ta' data rapporti ta' monitoraġġ mill-esperti li, fuq il-bażi ta' każijiet dokumentati fil-bażi ta' data, jifformulaw rakkomandazzjonijiet speċifiċi għall-azzjoni sabiex jitjieb l-infurzar tal-liġi; jistieden lill-Kummissjoni sabiex barra minn hekk tuża din il-bażi ta' data sabiex toħloq websajt ta' "punt wieħed ta' aċċess" fejn kemm l-intrapriżi u kif ukoll il-konsumaturi jkunu jistgħu jsibu informazzjoni dwar il-leġiżlazzjoni fis-seħħ fl-Istati Membri;

Jistieden lill-Kummissjoni u lill-Istati Membri biex jorganizzaw kampanji ta' informazzjoni sabiex tiżdied il-kuxjenza tal-konsumaturi dwar id-drittijiet tagħhom, u b'hekk jipprovdulhom iktar ħarsien minn prattiki kummerċjali inġusti u riklamar komparattiv qarrieqi;

Jirrimarka li l-monitoraġġ tat-traspożizzjoni, l-implimentazzjoni u l-infurzar huwa eżerċizzju li jirrikjedi ħafna riżorsi; iqis, għaldaqstant, li l-Kummissjoni għandha tingħata r-riżorsi umani xierqa biex tissorvelja l-implimentazzjoni b'mod aktar effettiv;

Jistieden lill-Istati Membri biex jipprovdu biżżejjed gwida lill-kumpaniji fil-livell nazzjonali; jenfasizza bħala eżempju tal-aħjar prattika: "Consumer Protection from Unfair Trading Regulations: a basic guide for business" (Il-Ħarsien tal-Konsumatur minn Regolamenti Kummerċjali Inġusti: gwida bażika għall-intrapriżi), ippubblikat mid-Dipartiment tar-Renju Unit għall-Intrapriżi u r-Riforma Regolatorja flimkien mal-Uffiċċju tar-Renju Unit għall-Kummerċ Ġust;

Jinsisti li l-Kummissjoni tressaq fil-ħin, sat-12 ta' Ġunju 2011, rapport komprensiv dwar l-implimentazzjoni skont l-Artikolu 18a tad-Direttiva UCP li jinkorpora l-esperjenza li tkun inkisbet mid-Direttiva MCA;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-parlamenti tal-Istati Membri.

Introduzzjoni

Il-liġi tal-UE dwar il-kummerċ inġust kienet soġġetta għal tibdiliet dan l-aħħar.

Id-Direttiva dwar ir-Reklamar Qarrieqi (84/450/KEE), li tapplika kemm għal tranżazzjonijiet bejn intrapriża u oħra u kif ukoll għal dawk bejn intrapriża u l-konsumaturi, ġiet imħassra, u l-emendi tagħha, b'mod partikolari d-Direttiva 97/55/KE dwar Reklamar Qarrieqi maħsuba biex tinkludi r-Reklamar Komparattiv, ġew ikkonsolidati f'att legali wieħed: Id-Direttiva dwar Reklamar Qarrieqi u Komparattiv (MCA) (2006/114/KE) li hija limitata għal tranżazzjonijiet bejn intrapriża u oħra.

Barra minn hekk, ġiet adottata Direttiva dwar Prattiki Kummerċjali Inġusti (UCP) (2005/29/KE), li tiffoka fuq ir-relazzjonijiet bejn l-intrapriżi u l-konsumaturi.

Dawn id-Direttivi għandhom l-għan li jipprovdu aktar fiduċja lill-konsumaturi biex jipparteċipaw fi tranżazzjonijiet transkonfinali u aktar ċertezza legali fir-rigward tal-ammissibilità ta' prattiki kummerċjali u reklamar differenti fis-suq intern.

Filwaqt li l-MCA mhijiex maħsuba li tinvolvi bidliet sostantivi sinifikanti meta mqabbla mal-leġiżlazzjoni preċedenti, il-UCP fiha numru ta' bidliet sostantivi fir-rigward tar-regolamentazzjoni ta' prattiki kummerċjali fi tranżazzjonijiet bejn l-intrapriżi u l-konsumatur.

B'mod partikolari, ġew introdotti "lista sewda" ta' prattiki kummerċjali li għandhom ikunu pprojbiti f'kull ċirkostanza, kif ukoll numru ta' kunċetti oriġinali bħad-"diliġenza professjonali", bħala elementi ġodda fil-ħarsien tal-konsumatur minn prattiki kummerċjali inġusti.

Barra minn hekk, il-UCP tinkorpora strateġija innovattiva fil-qasam tal-liġi tal-konsumatur tal-UE billi tipprevedi armonizzazzjoni massima għall-ħarsien tal-konsumaturi kontra prattiki kummerċjali inġusti.

Ir-rapporteur temmen bis-sħiħ li t-traspożizzjoni, l-implimentazzjoni u l-infurzar kif suppost tal-UCP u l-MCA huma kruċjali sabiex jintlaħqu l-għanijiet tagħhom, partikolarment meta wieħed iqis id-differenzi fis-sistemi ta' infurzar u fit-tekniki ta' implimentazzjoni tal-Istati Membri, il-kumplessità ta' xi wħud mill-kunċetti legali li jinsabu fid-direttivi, ir-regoli nazzjonali multipli u estensivi li jirregolaw il-prattiki kummerċjali u r-riklamar inġusti u kif ukoll l-ambitu wiesa' tad-Direttivi.

Hija tal-opinjoni li d-diffikultajiet biex jitwaqqaf l-ingann minn kumpaniji "tad-direttorji" li japplikaw prattiki qarrieqa juru nuqqas ta' rimedji legali effettivi u infurzar tal-MCA.

Kodifikazzjoni u Traspożizzjoni

Ir-rapporteur tilqa' b'sodisfazzjon l-isforzi tal-Kummissjoni biex tgħin lill-Istati Membri fit-traspożizzjoni tal-UCP u l-MCA.

Madankollu, tqis li l-Istati Membri għandhom jiffukaw aħjar l-isforzi tagħhom biex jiżguraw traspożizzjoni kif suppost tad-Direttivi; S'issa tliet pajjiżi ma nnotifikawx lill-Kummissjoni l-miżuri ta' traspożizzjoni tagħhom għall-UCP: il-Ġermanja, Spanja u l-Lussemburgu, u l-Kummissjoni identifikat traspożizzjoni inadegwata f'bosta Stati Membri.

Barra minn hekk, tliet każijiet ġew riferuti lill-ECJ.

Ir-rapporteur tosserva li bosta Stati Membri firdu l-"lista s-sewda" li tinsab fl-Anness I tad-Direttiva UCP huma u jittrasponuwha u jimplimentawha fis-sistemi legali tagħhom, u tqis li t-tifrid tal-lista s-sewda f'taqsimiet differenti tal-leġiżlazzjoni tal-Istati Membri joħloq konfużjoni għall-intrapriżi u jista' jwassal għal distorsjonijiet fl-applikazzjoni tal-UCP.

Tqis li huwa importanti li l-Istati Membri jissorveljaw kif suppost is-sistemi legali tagħhom sabiex jevitaw kwalunkwe duplikazzjonijiet possibbli bejn ir-regoli adottati fit-traspożizzjoni tad-Direttivi u dispożizzjonijiet nazzjonali li diġà jeżistu, biex b'hekk jiżguraw aktar ċarezza għall-konsumaturi u l-intrapriżi fir-rigward tal-proċess ta' traspożizzjoni.

Il-Kumitat għas-Suq Intern u l-Ħarsien tal-Konsumatur iddiskuta fid-dettall l-ingann mill-kumpaniji "tad-direttorji" li japplikaw prattiki kummerċjali qarrieqa fil-kuntest tal-Opinjoni tiegħu għar-Rapport tal-Kumitat għall-Petizzjonijiet dwar il-European City Guide (Petizzjoni 45/2006) Filwaqt li jiġi kkunsidrat l-Istudju dwar il-Prattiki Qarrieqa tal-Kumpaniji tad-Direttorji kkummissjonat mill-Kumitat tiegħu għas-Suq Intern u l-Ħarsien tal-Konsumatur, ir-rapporteur tissuġġerixxi li l-Kummissjoni għandha jew tikkunsidra li temenda l-MCA biex tinkludi "lista sewda" ta' prattiki li għandhom jiġu meqjusa qarrieqa, jew li testendi l-ambitu tal-UCP biex jiġu koperti l-kuntratti B2B b'attenzjoni speċjali għall-punt 21 tal-Anness I tagħha.

Implimentazzjoni u Infurzar

Ir-rapporteur hija tal-opinjoni li bidliet sostantivi għall-konsumaturi u l-intrapriżi fid-direttiva dwar il-prattiki kummerċjali inġusti għandhom jiġu sostnuti permezz ta' proċedimenti ta' infurzar aċċessibbli u rimedji effettivi f'każ ta' ksur minn kummerċjanti mingħajr skrupli.

B'mod partikolari, hija tappoġġja Stati Membri li jintroduċu dritt għall-konsumaturi li jressqu talbiet għal danni li jirriżultaw minn prattiki kummerċjali inġusti.

Fl-2007, il-Kummissjoni użat għall-ewwel darba l-"Ispezzjoni tal-UE" (EU-Sweep) bħala għodda ġdida biex tiċċekkja u tinforza l-implimentazzjoni tal-leġiżlazzjoni għall-ħarsien tal-konsumatur fir-rigward tal-websajts tal-linji tal-ajru.

L-ispezzjoni (sweep) hija kontroll sistematiku li jitwettaq fl-istess ħin fi Stati Membri differenti minn awtoritajiet nazzjonali tal-infurzar u huwa kkoordinat mill-Kummissjoni Ewropea skont ir-Regolament dwar il-Kooperazzjoni fil-Protezzjoni tal-Konsumaturi (Regolament (KE) Nru 2006/2004) li daħal fis-seħħ fl-aħħar tal-2006.

Għal 43.6% tal-websajts analizzati, l-irregolaritajiet ġew ikkonfermati matul il-fażi tal-infurzar.

Dawn l-irregolaritajiet kienu jikkonċernaw prinċipalment indikazzjonijiet ta' prezzijiet mhux kompleti (l-ebda taxxi jew ħlasijiet ma kienu inklużi fl-istima inizjali), informazzjoni mhix ċara dwar il-kundizzjonijiet tal-kuntratt, u offerti fittizji ta' qabel ma jinħarġu fis-suq jew offerti ta' biljetti b'xejn.

Ir-rapporteur tilqa' b'sodisfazzjon ir-riżultati tal-Ispezzjoni tal-Linji tal-Ajru tal-UE (EU Airlines Sweep) tal-2007 u l-Ispezzjoni tar-Ringtones tal-UE (EU Ringtones Sweep) tal-2008 mill-Kummissjoni.

Taħseb li l-Kummissjoni għandha tiżviluppa għodod ta' monitoraġġ tal-implimentazzjoni aktar effiċjenti, bħall-ispezzjonijiet (sweeps).

Mill-perspettiva tal-Kumitat għas-Suq Intern u l-Ħarsien tal-Konsumatur, għandha tingħata attenzjoni speċjali lill-prattiki kummerċjali b'dimensjoni transkonfinali, jiġifieri prattiki fejn il-kummerċjant ikun qed joffri prodotti u servizzi għall-konsumaturi minn pajjiż (il-pajjiż tal-oriġini) lil konsumaturi li jkunu domiċiljati f'pajjiż ieħor (il-pajjiż tad-destinazzjoni).

F'każijiet bħal dawn, huwa ħafna iktar diffiċli għall-awtoritajiet fil-pajjiż tad-destinazzjoni biex jinfurzaw ir-rimedji kontra l-kummerċjanti.

Barra minn hekk, l-awtoritajiet tal-konsumaturi fil-pajjiż tal-oriġini xi drabi ma jkunux interessati li jieħdu azzjoni xierqa kontra prattiki kummerċjali inġusti fil-pajjiż tad-destinazzjoni.

L-Istati Membri jiddedikaw ukoll riżorsi differenti għall-attivitajiet tal-infurzar u jirriżultaw nuqqasijiet serji fl-applikazzjoni u l-infurzar tad-Direttivi fir-rigward tal-kummerċjalizzazzjoni transkonfinali.

Ir-rapporteur taħseb li huwa importanti li l-Kummissjoni tkompli bl-użu tal-possibiltajiet ipprovduti mn-Netwerk ta' Kooperazzjoni għall-Ħarsien tal-Konsumatur, b'mod li l-infurzar transkonfinali tal-liġi jkun jista' jitjieb.

Min-naħa l-oħra, l-Istati Membri għandhom jiddedikaw ukoll persunal u riżorsi finanzjarji adegwati lill-infurzar transkonfinali.

L-implimentazzjoni tajba ta' Direttiva tfisser li l-individwi jkunu konxji b'mod sħiħ mid-drittijiet tagħhom.

L-estensjoni tad-drittijiet tal-konsumaturi bil-UCP għandha tmur id f'id ma' miżuri li huma neċessarji biex jiġi appoġġjat l-użu ta' dawn id-drittijiet.

Għandhom jiġu kkunsidrati, fil-livell tal-Istat Membru, kampanji ta' għarfien għall-konsumaturi, livelli mtejba ta' edukazzjoni tal-konsumaturi u taħriġ għal dawk li jagħtu l-pariri lill-konsumaturi.

Ir-rapporteur tenfasizza "The Consumer Protection from Unfair Trading Regulations: a basic guide for business" (Il-Ħarsien tal-Konsumatur minn Regolamenti Kummerċjali Inġusti: gwida bażika għall-intrapriżi), ippubblikat mill-Uffiċċju tar-Renju Unit għall-Kummerċ Ġust, bħala eżempju tal-aħjar prattika biex tingħata gwida lill-intrapriżi.

Fl-aħħarnett, ir-rapporteur tilqa' b'sodisfazzjon l-inizjattiva tal-Kummissjoni li tistabbilixxi bażi ta' data miftuħa għall-aċċess pubbliku, ta' miżuri nazzjonali adottati fit-traspożizzjoni tal-UCP, tal-ġurisprudenza u ta' materjal rilevanti ieħor, u tissuġġerixxi li l-Kummissjoni għandha tuża din il-bażi ta' data sabiex toħloq websajt ta' "punt wieħed ta' aċċess" fejn kemm l-intrapriżi u kif ukoll il-konsumaturi jkunu jistgħu jsibu informazzjoni dwar il-leġiżlazzjoni fis-seħħ f'kull Stat Membru.

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali


Kumitat għall-Impjiegi u l-Affarijiet Soċjali

ABBOZZ TA' AĠENDA

Laqgħa

It-Tlieta 20 ta' Jannar 2009, 15.00 – 18.30

L-Erbgħa, 21 ta' Jannar 2009, 09.00 - 12.30 u 15.00 - 18.30

14 ta' Lulju 2008, 15.00 – 18.30

Adozzjoni tal-aġenda

Approvazzjoni tal-minuti tal-laqgħa:

· 17 ta' Novembru 2008 PV – PE415.232v02-00

· 2 ta' Diċembru 2008 PV – PE415.165v01-00

Avviżi taċ-Chairman

Avviż ta' Pożizzjonijiet Komuni ġodda

Skambju ta' opinjonijiet ma' Petr Nečas, Viċi-Prim Ministru u Ministru tax-xogħol u l-Affarijiet Soċjali - Preżentazzjoni tal-programm ta' ħidma tal-Presidenza Ċeka.

L-ekonomija soċjali

Responsabbli:

Opinjonijiet:

· Eżami tal-emendi

· Skadenza għat-tressiq tal-emendi: 19 ta' Novembru 2008, 12.00

L-implimentazzjoni tad-Direttiva 2002/14/KE li tistabbilixxi qafas ġenerali biex ikunu infurmati u kkonsultati l-impjegati fil-Komunità Ewropea

Responsabbli:

Opinjonijiet:

· Eżami tal-emendi

· Skadenza għat-tressiq tal-emendi: 9 ta' Diċembru 2008, 12.00

Trattament ugwali bejn il-persuni irrispettivament mir-reliġjon jew it-twemmin, id-diżabilità, l-età jew l-orjentazzjoni sesswali

Rapporteur għal opinjoni:

Responsabbli:

· Eżami tal-emendi ta' kompromess

· Skadenza għat-tressiq tal-emendi: 13 ta' Novembru 2008, 12.00

Il-qagħda soċjali tar-Roma u l-aċċess imtejjeb tagħhom għas-suq tax-xogħol fl-UE

Responsabbli:

Opinjonijiet:

· Eżami tal-emendi ta' kompromess

Koordinazzjoni tas-sistemi tas-sigurtà soċjali: proċeduri ta' implimentazzjoni

· Skambju ta' opinjonijiet

Regolament li jemenda r-Regolament (KE) Nru 883/2004 dwar il-koordinazzjoni tas-sistemi tas-sigurtà soċjali, u l-iffissar tal-kontenut tal-Anness XI

· Skambju ta' opinjonijiet

Laqgħa tal-koordinaturi (in camera)

21 ta' Jannar 2009, 09.00 – 12.30

*** Votazzjoni elettronika ***

Responsabbli:

Opinjonijiet:

· Eżami u adozzjoni tal-abbozz ta' rapport

L-ekonomija soċjali

Responsabbli:

Opinjonijiet:

Rapporteur għal opinjoni:

Responsabbli:

· Eżami u adozzjoni tal-abbozz ta' opinjoni

Responsabbli:

Opinjonijiet:

*** Għeluq tal-Votazzjoni Elettronika ***

Kwittanza 2007: Baġit ġenerali tal-KE, Sezzjoni III, Kummissjoni

Rapporteur għal opinjoni:

Responsabbli:

· Eżami tal-abbozz ta' opinjoni

· Skadenza għat-tressiq tal-emendi: 22 ta' Jannar 2009, 12.00

Multilingwiżmu: assi għall-Ewropa u impenn konġunt

Rapporteur għal opinjoni:

Responsabbli:

· Eżami tal-abbozz ta' opinjoni

· Skadenza għat-tressiq tal-emendi: 26 ta' Jannar 2009, 12.00

21 ta' Jannar 2009, 15.00 – 18.30

Preżentazzjoni tal-Programm ta' Ħidma 2009 tal-aġenziji li ġejjin: - Il-Fondazzjoni Ewropea ghat-Taħriġ - L-Aġenzija Ewropea għas-Sikurezza u s-Saħħa fuq il-Post tax-Xogħol - Il-Fondazzjoni Ewropea għat-Titjib tal-Kundizzjonjiet ta' l-Għejxien u tax-Xogħol - Iċ-Ċentru Ewropew għall-Iżvilupp ta' Taħriġ Vokazzjonali

Aġenda soċjali rinnovata

Responsabbli:

Opinjonijiet:

· Eżami tal-abbozz ta' rapport

· Preżentazzjoni tal-istudju: "L-impatt ta' forom ġodda ta' xogħol dwar ir-relazzjonijiet industrijali u l-evoluzzjoni tal-liġi tax-xogħol fl-Unjoni Ewropea"

· Skadenza għat-tressiq tal-emendi: 27 ta' Jannar 2009, 12.00

Il-ħarsien tal-ħaddiema tal-kura tas-saħħa Ewropej minn infezzjoni fid-demm minħabba inċidenti bil-labar

Skambju ta' opinjonijiet mal-Kummissjoni Ewropea u l-Imsieħba Soċjali

Dibattitu konġunt (punti 20 u 21)

Il-Konvenzjoni tan-Nazzjonijiet Uniti dwar id-Drittijiet ta' Persuni b'Diżabilità

Responsabbli:

Opinjonijiet:

· Eżami tal-abbozz ta' rapport

Il-Konvenzjoni tan-Nazzjonijiet Uniti dwar id-Drittijiet ta' Persuni b'Diżabilià (Protokoll Fakultattiv)

Responsabbli:

Opinjonijiet:

· Eżami tal-abbozz ta' rapport

Trattament ugwali bejn irġiel u nisa involuti f'attività fil-kapaċità ta' persuna li taħdem għal rasha

Rapporteur għal opinjoni:

Responsabbli:

· Eżami tal-abbozz ta' opinjoni

L-organizzazzjoni tal-ħin tax-xogħol ta' persuni li jwettqu attivitajiet ta' trasport mobbli bit-triq

Responsabbli:

Opinjonijiet:

· Eżami tal-abbozz ta' rapport

Kwistjonijiet varji

Data tal-laqgħa li jmiss

· It-Tnejn 26 ta' Jannar 2009, 15.00 – 18.30 (Brussell)


Kumitat għall-Affarijiet Ekonomiċi u Monetarji

ABBOZZ TA' AĠENDA

Laqgħa

It-Tnejn 12 ta' Jannar 2009, 19.00 – 20.30

Adozzjoni tal-aġenda

Avviżi taċ-Chairperson

SKAMBJU TA' OPINJONIJIET mas-Sra Neelie KROES, Kummissjunarju għall-Kompetizzjoni.

Kwistjonijiet varji

Data tal-laqgħa li jmiss

It-Tlieta, 20 ta' Jannar 2009, 09:00 - 12:30 u 15:00 - 18:30 u L-Erbgha 21 ta' Jannar 2009, 09:00 - 12:30


Salih Osman: "Il-widnejn torox u l-għajnejn għomja taċ-Ċina"

Drittijiet tal-bniedem

Osman: "Kulħadd juri appoġġ lejn id-Darfur ħlief iċ-Ċina" Ir-rebbieħ tal-Premju Sakharov 2007 Salih Mahmoud Osman mir-reġjun tad-Darfur fis-Sudan meqrud bil-gwerra, żar il-Parlament fis-sessjoni plenarja ta' Diċembru biex jikkommemora x-xogħol ta' dawk il-persuni li qabbżu għad-drittijiet tal-bniedem.

Qalilna ftit qabel iċ-ċerimonja ta' l-għotja tal-premju Sakharov dwar x'inhu jiġri fid-Darfur u li hu għar minn dak li ġara fir-Rwanda.

B'mod partikolari talab liċ-Ċina tirrevedi l-azzjoni tagħha fir-reġjun.

"It-tama tirrikjedi kuraġġ" kienet frażi li nstemet fil-Parlament riċentament.

Tara fil-poplu tiegħek il-kuraġġ tat-tama għall-ġejjieni

Aħna lkoll għandna nkunu ottimisti dwar il-ġejjini.

Għalkemm illum is-sitwazzjoni kemmxejn skoraġġanti; ir-reġjun tiegħi tad-Darfun huwa diviż minħabba l-oriġini etniċi varji tan-nies….Iktar minn 4 miljun nies kellhom jitilqu djarhom, jgħixu fil-kampijiet u ma jistgħux jirritornaw.

Anek fil-kampijiet sikwiet ikun hemm attakki mis-suldati tal-Gvern u ta' Janjaweed -matul il-ġurnata u quddiem il-forzi tan-Nazzjonijiet Uniti u ta' l-Afrika, bla mistħija.

X'sar mill-perjodu ta' tragwa annunċjat?

Ma hemm l-ebda perjodu ta' tragwa.

Il-bombardamenti mill-arju qed ikomplu; il-gvern qed jibbumbardja l-villaġġi, is-swieq, l-iskejjel, in-nies u l-bjar mingħajr diskriminazzjoni.

Dan qed isir quddiem kulħadd b'mod sfaċċjat fid-dinja.

Kemm dawk li jirnexxilhom jgħixu kemm il-vittmi mhux qed jaraw azzjoni da parti l-komunità internazzjonali sabiex jiġu protetti l-innoċenti.

Mingħajr l-għajnuna tal-komunitaà internazzjonali 5 miljun persuna żgur li ma jkunux għadhom ħajjin illum.

Iżda mhux biżżejjed li nitimgħuhom fil-kampijiet; il-punt jitratta t-tama tagħhom li jirritornaw lejn djarhom.

Meta npoġġughom fil-kampjijiet pjuttost inklunu qed nistabilixxu tindif etniku.

Arthom li tnadfet mill-poplu tagħha llum okkupata mill-Janjaweed li ġejjin minn artijiet oħra.

Meta rċevejt il-Premju Sakharov sena ilu, għidt li ma jistax ikun hemm paċi mingħajr ġustizzja.

X'taħseb miċ-ċans għall-ġustizzja fid-Darfur?

Fid-Darfur qed nitkellmu dwar delitti tal-gwerra, delitti kontra l-umanità u l-ġenoċidju…Il-komunità internazzjonali qalet "qatt iktar" wara dak li ġara fir-Rwanda, iżda dak li qed jiġri fid-Darfur huwa għar minn dak li sar fir-Rwanda.

Kultant in-nies tgħidlu, tkellimnix dwar il-ġustizzja u r-rendi kont għax dan itellef il-proċess tal-paċi….Minn naħa l-oħra, tkun il-ġustizzja li twaqqaf dawk li jikkommettu d-delitti.

Mingħajr ġustizzja nwaqqfu l-kultura ta' l-impunità li diġà teżisti.

Il-ġustizzja tagħmel differenza.

Għal kuntrarju li kienu qed jaħsbu, l-applikazzjoni mill-prosekutur tal-Qorti Penali Internazzjonali irranġat is-sitwazzjoni għall-paċi.

Għall-ewwel darna l-gvern qed jitkellem dwar inizjattivi għall-paċi u r-riforma tas-sistema ġudizzjarja.

Il-Parlament ta l-Premju Sakharov għall-20 darba.

Il-Premju għamel differenza fix-xogħol tiegħek, u taħseb li jista' jgħin inaqqas mit-tbatija tad-difensuri għad-drittijiet tal-bniedem?

Assolutament; dan il-premju huwa ta' għajnuna kbira għad-difensuri tad-drittijiet tal-bniedem u jista' fil-fatt jipproteġina.

Kull rebbieħ kellu l-appoġġ taċ-ċittadini ta' 27-il pajjiż; dan ta' appoġġ immens għal Hu Jia li ma setax jipparteċipa fl-għotja għall-premju tiegħu stess u għalhekk ipoġġi pressjoni fuq iċ-Ċina biex din tirrevedi l-passat tagħha rigward id-drittijiet tal-bniedem.

Iċ-Ċina qed tkisser ħajjiet miljuni ta' nies fid-Darfur tul iż-żmien kollu li ila żżomm mal-gvern Sudaniż u permezz tal-attakki ta' l-ajru kkawżati minn vapuri li jżommu l-ħelikopters.

Fil-kunsill tas-Sigurtà tan-Nazzjonijiet Uniti, iċ-Ċina blukkat ir-riżoluzzjonijiet fuq id-Darfur.

Iċ-Ċina llum għandha l-monopolju tar-riżorsi u ta' l-interessi ekonomiċi, fatt li qed ikisser id-dinjità u r-rispett tal-bniedem fid-Darfur.

Iċ-Ċina għandha dover morali, legali u etniċi lejn il-komunità internazzjonali.

Iżda minflok, iċ-Ċina qed idawwar widejn torox u għajnejn għomja lejn il-vjolazzjonijiet kbar bħall-ġenoċidju, id-delitti tal-gwerra u kontra l-umanità fid-Darfur.

Dawk li jirnexxihom jgħixu fid-Darfur, huma sorpriżi li ċ-Ċina qed taħdem kontra l-interessi tagħhom.

Nispera li ċ-Ċina tirrevedi l-politika tagħha.

Is-sitwazzjoni umanitarja fid-Darfur hija tal-biki tant li fid-dinja kulħadd juri appoġġ ħlief iċ-Ċina.

20081212STO44317 Websajt Sakharov 2007 Premju Sakharov: dawk li jiġġieldu għal dinja aħjar u iktar ġusta Id-dragun Ċiniż se joħroġ rebbieħ?

Lenti fuq id-Darfur Is-Sena Ewropea għad-Djalogu Inter-kulturali


Il-Briefing - Seduta Plenarja 12-15.01.09 (Strasburgu)

It-trasparenza: l-istituzzjonijiet tal-UE għandhom jagħtu eżempju

Il-Kumitat għal-Libertajiet Ċivili qiegħed iħeġġeġ lill-Istituzzjonijiet Ewropej biex jagħmlu iktar sforzi ħalli jipprovdu aċċess lill-pubbliku għar-reġistri u d-dokumenti tagħhom.

Wara deċiżjoni li ttieħdet riċentement mill-Qorti għall-Ġustizzja, il-Kumitat qiegħed jagħmel sejħa biex id-dibattiti tal-Kunsill isiru fil-pubbliku u biex il-Parlament jippubblika iktar informazzjoni fuq l-attivitajiet tal-Membri tiegħu.

Leġislazzjoni ġdida dwar il-pestiċidi

Il-MPE huma mistennija japprovaw test ta' kompromess li fuq ntlaħaq ftehim mar-rappreżentanti tal-Kunsill dwar il-pakkett leġislattiv dwar il-pestiċidi.

Wara l-votazzjoni fil-plenarja, it-test irid jiġi approvat formalment mill-Kunsill.

B'hekk il-leġislazzjonijiet l-ġodda ser ikunu jistgħu jidħlu fis-seħħ mingħajr tibdil ulterjuri.

Dawn ikopru iċ-ċiklu tal-ħajja kollu tal-pestiċidi ser: it-tqegħid fis-suq ta' pestiċidi ġodda, l-użu ta' kuljum tal-pestiċidi u l-fażi ta' l-iskart tal-pestiċidi.

Passaporti Bijometriċi: eżenzjonijiet għat-tfal

Skont il-Kumitat għal-Libertajiet Ċivili, tfal ta' taħt it-12-il sena m'għandhomx ikollhom l-obbligu li jagħtu l-marka tas-swaba' tagħhom, sabiex dawn jiġu inklużi fil-passaporti bijometriċi li jinħarġu fl-Unjoni Ewropea.

Madankollu, il-MPE jinsistu li tfal tal-etajiet kollha għandhom ikollhom il-passaport tagħhom stess.

Il-passaporti bijometriċi għandhom jiġu introdotti fl-UE kollha, kif ukoll fl-Iżlanda, fin-Norveġja u fiż-Żvizzera, fid-29 ta' Ġunju.

L-10 anniversarju tal-ewro

L-1 ta' Jannar 2009 kien l-10 anniversarju tal-introduzzjoni tal-Unjoni Monetarja Ewropea u tal-ewro.

Għaldaqstant, nhar it-Tlieta 13 ta' Jannar ser issir seduta formali biex timmarka dan l-avveniment.

Din is-seduta formali ser tkun segwita b'dibattitu.

Iż-żona tal-ewro bħalissa tinkludi 16-il Stat Membru tal-UE, inkluża Malta.

Il-Presidenza Ċeka matul is-sitt xhur li ġejjin

Is-Slovenja ħadet il-kariga tal-Presidenza ta' l-Unjoni Ewropea fl-1 ta' Jannar 2008, għas-sitt xhur li jmiss.

Nhar l-Erbgħa 14 ta' Jannar, il-Prim Ministru tar-Repubblika Ċeka, Mirek Topolánek, ser jippreżenta l-programm ta' ħidma tal-Presidenza Ċeka quddiem il-Membri tal-Parlament Ewropew.

20081217BRI45149 L-abbozz ta' l-aġenda għal din is-seduta plenarja Arkivju tas-seduti plenarji EP Live

-//EP//TEXT IM-PRESS 20081217BRI45149 FULL-TEXT DOC XML V0//MT

Moviment ħieles tal-merkanzija

Lejn suq tal-armi tal-UE ġenwin

L-Unjoni Ewropea qiegħda tippjana li toħloq suq wieħed ġenwin għat-tagħmir ta' difiża u għall-prodotti marbutin mad-difiża, li huwa importanti ħafna għall-politika Ewropea tas-Sigurtà u d-Difiża..

Il-Parlament huwa mistenni jivvota test ta' kompromess miftiehem mal-Kunsill li jistabilixxi regoli speċifiċi għall-koordinazzjoni fil-livell tal-UE, tal-akkwist pubbliku fis-setturi tad-difiża u tas-sigurtà.

B'hekk jitnaqqsu l-każijiet ta' interpretazzjoni abbużiva tat-Trattat.

It-tnaqqis ta' frammentazzjoni fis-suq Ewropew għall-akkwist pubbliku u l-applikazzjoni ta' regoli tas-suq intern fl-oqsma tad-difiża u tas-sigurtà għandhom iwasslu biex tiżdied il-kompetittività ta' din l-industrija - li fiha l-Istati Membri investew €201 biljun fl-2006.

Il-kumpaniji, inklużi l-SMEs, il-baġits nazzjonali, kif ukoll is-suq tax-xogħol, kollha għandhom jibbenefikaw minn riforma bħal din.

Madankollu, dan għandu jsir waqt li dejjem jibqgħu rispettati s-sovrenità u s-sigurtà tal-Istati Membri u li tibqa' tiġi żgurata l-awtonomija tal-Unjoni.

Ir-regoli ġenerali tal-UE dwar l-akkwist pubbliku skont id-direttiva tal-2004, ma jqisux biżżejjed il-kwistjonijiet speċifiċi tas-settur tad-difiża.

Direttiva ġdida speċifikament dwar l-akkwist pubbliku ta' prodotti għad-difiża u s-sigurtà għandha tgħin biex il-kummerċ tat-tagħmir ta' difiża fi ħdan il-Komunità stess isir iktar faċli.

Barra minn hekk, ċerti dispożizzjonijiet fit-Trattat jippermettu li l-Istati Membri ma japplikawx ir-regoli tas-suq intern meta dan ikun ġustifikat mill-interessi vitali tagħhom.

Din id-direttiva għandha ttejjeb iċ-ċertezza fil-liġi u tnaqqas ir-riskju li l-Istati Membri jinqdew minn dawn id-dispożizzjonijiet b'mod ħażin.

Skont deċiżjoni tal-Qorti Ewropea tal-Ġustizzja, ir-rikors għal dawn l-artikoli kemm-il darba ma jkunx ġustifikat.

Wara li l-Kumitat għas-suq intern kien adotta r-rapport ta' Alexander Graf Lambsdorff (ALDE, DE), baqgħu għaddejjin negozjati mal-Kunsill sabiex jintlaħaq ftehim dwar test ta' kompromess.

B'hekk, jekk il-Parlament japprova dan it-test, id-direttiva l-ġdida għandha tkun tista' tidħol fis-seħħ fl-ewwel qari tal-proċedura ta' kodeċiżjoni.

Din id-direttiva ser tistabilixxi regoli speċifiċi għall-koordinazzjoni fil-livell tal-UE, tal-akkwist pubbliku fis-setturi tad-difiża u tas-sigurtà.

Ser ikun hemm lista ta' kuntratti li ma jaqgħux fil-kamp ta' applikazzjoni tad-direttiva: dawn jinkludu b'mod ġenerali, il-kuntratti internazzjonali konlużi ma' pajjiżi terzi.

Barra minn hekk, id-direttiva għandha tapplika għal kuntratti ta' forniment u ta' servizzi mill-ammont ta' 412,000 ewro, u għal kuntratti ta' xogħolijiet pubbliċi mill-ammont ta' 5,150,000 ewro.

It-test ta' kompromess jinkludi wkoll dispożizzjonijiet dwar proċedura għar-reviżjoni tal-kuntratt, bl-għan li tingħata protezzjoni legali effikaċi waqt li tiġi promossa t-trasparenza u titneħħa d-diskriminazzjoni waqt l-għoti ta' kuntratti.

Is-sigurtà tal-informazzjoni sensittiva tibqa' kruċjali u għalhekk id-direttiva tinkludi dispożizzjonijiet dwar l-ħarsien ta' informazzjoni klassifikata u tal-kunfidenzjalità bl-għan li tkun żgurata is-sigurtà tal-Istati Membri.

Dispożizzjonijiet dwar is-sigurtà tal-provvista għandhom jgħinu biex l-kumpaniji jkunu jistgħu jlaħħqu mal-bżonnijiet tas-setturi tad-difiża u s-sigurtà.

Anke wara d-dħul fis-seħħ ta' din id-direttiva, is-sigurtà nazzjonali ser tibqa' responsabilità tal-Istati Membri, kemm b'rabta mad-difiża kif ukoll fil-qasam tas-sigurtà.

Il-lista ta' armi, munizzjonijiet u materjal ieħor relatat mal-gwerra, li ġiet stabbilita permezz ta' deċiżjoni tal-Kunsill tal-1958, ser tibqa' punt ta' referenza, iżda din għandha tiġi interpretata b'mod wiesgħa sabiex jittieħed kont tal-iżviluppi teknoloġiċi.

Fil-qasam tas-sigurtà mhux militari, din id-direttiva ser tkun tapplika għal dawk l-akkwisti pubbliċi li jkunu simili għal dawk li jsiru fil-qasam tad-difiża u li jkunu ugwalment sensittivi.

Dawn jisgtħu jinkludu, pereżempju, il-ħarsien tal-fruntieri, l-attivitajiet tal-pulizija u l-missjonijiet għall-immaniġjar tal-kriżi.

L-Istati Membri ser ikunu meħtieġa jimplimentaw din id-direttiva sentejn wara d-dħul fis-seħħ tagħha.

Matul is-seduta plenarja ta' Diċembru tas-sena l-oħra, il-Parlament adotta rapport imħejji minn Heide Rhüle (Greens/ALE, DE), dwar is-simplifikazzjoni u l-armonizzazzjoni tar-regoli għall-ħruġ tal-liċenzji għat-trasferiment ta' tagħmir militari minn pajjiż għall-ieħor.

Rapporteur Alexander Graf LAMBSDORFF ALDE DE A6-0415/2008 Kuntratti pubbliċi fl-oqsma tad-difiża u s-sigurtà Proċedura: Kodeċiżjoni

Dibatittu: 13.01.09 Stqarrija għall-Istampa (Rhüle), 16.12.08

-//EP//TEXT IM-PRESS 20081217BRI45149 FULL-TEXT DOC XML V0//MT

Mistoqsija orali dwar l-għajnuna Statali għax-xandir pubbliku

Il-Kumitat għall-Kultura u l-Edukazzjoni ser jagħmel mistoqsija orali lill-Kummissjoni dwar l-għajnuna statali għax-xandir pubbliku fil-qafas ta-reviżjoni tal-komunikazzjoni dwar ix-xandir.

Il-Kumitat huwa tal-fehma li l-Parlament Ewropew għandu jkun involut fil-proċess attwali tar-reviżjoni tal-Komunikazzjoni dwar ix-Xandir.

Il-Kumitat ifakkar li, skont il-Kummissarju għall-Kompetizzjoni Neelie Kroes, il-Komunikazzjoni dwar ix-Xandir tal-2001 hija gwida siewja għall-kumpaniji tal-midja, għax-xandara pubbliċi u għall-Istati Membri.

Fl-istess ħin hija tħoss li jista' jkun hemm modi kif din il-komunikazzjoni tista' tiġi mtejba b'mod utli sabiex tiżdied it-trasparenza u ċ-ċertezza legali.

Għaldaqstant, matul ir-reviżjoni tal-Komunikazzjoni għandha ssir:

– Valutazzjoni aħjar tal-impatt fuq is-suq tal-għajnuna statali fil-midja l-ġdida;

– Introduzzjoni ta' mekkaniżmi ta' kontroll aktar effikaċi fl-ambjent tal-midja l-ġdida;

– Definizzjoni aħjar għall-missjoni pubblika tax-xandara meta jidħlu fis-swieq tal-midja l-ġodda.

Il-Kumitat isostni li x-xandir ta' servizz pubbliku għandu "rwol kruċjali fir-rigward tad-diversità kulturali u lingwistika."

Għalhekk, din il-komunikazzjoni tiffaċilita l-pluraliżmu tal-midja, tipprovdi lill-pubbliku bi programmar ta' kwalità għolja u b'mod ġenerali tissodisfa l-bżonnijiet kulturali, soċjali u demokratiċi tas-soċjetà.

Madankollu, il-Kumitat jemmen li l-Parlament Ewropew għandu jkun involut fil-proċess attwali tar-reviżjoni tal-Komunikazzjoni dwar ix-Xandir.

Il-mistoqsijiet tal-Kumitat lill-Kummissjoni huma dawn:

Il-Kummissjoni Ewropea kif se tinvolvi l-Parlament Ewropew fir-reviżjoni tal-Komunikazzjoni tax-Xandir?

Ir-rekwiżit ta' valutazzjoni ex ante hija kompatibbli mal-kompetenzi tal-Kummissjoni skont it-Trattat tal-UE u, b'mod partikolari, mal-Protokoll ta' Amsterdam u mal-liġi tal-Komunità fir-rigward tas-servizzi ta' interess ġenerali?

Il-valutazzjoni ex ante se jkollha piż amministrattiv u finanzjarju żejjed fuq l-Istati Membri u x-xandara tas-servizz pubbliku?

Huwa fl-interess pubbliku li jiġu kkunsidrati l-offerti eżistenti tas-suq u l-interessi tal-midja kummerċjali filwaqt li jiġu definiti l-ambitu tal-mandat u l-attivitajiet tax-xandara tas-servizz pubbliku?

Liema huma l-passi li jmiss fir-reviżjoni tal-Komunikazzjoni tax-Xandir?

Il-Parlament Ewropew meta għandu jistenna l-ewwel verżjoni ta' abbozz tal-Komunikazzjoni?

O-0102/2008 Mistoqsija Orali lill-Kummissjoni Dibattitu: 12.01.09

-//EP//TEXT IM-PRESS 20081217BRI45149 FULL-TEXT DOC XML V0//MT

Id-Dieta Mediterranja bħala wirt kulturali dinji?

Il-Kumitat għall-Agrikoltura u l-Iżvilupp Rurali ser jagħmel mistoqsija orali lill-Kummissjoni dwar in-nomina tad-Dieta Mediterranja bħala Wirt Kulturali Intanġibbli tal-Umanità mill-UNESCO.

Fl-okkażjoni tal-Kunsill tal-Ministri li ltaqa' fi Brussell fis-16 ta' Lulju 2007, il-Kummissjoni Ewropea tenniet l-appoġġ sħiħ tagħha għan-nomina tad-Dieta Mediterranja bħala Wirt Kulturali Intanġibbli tal-Umanità mill-UNESCO.

Din in-nomina se tkun eżaminata fl-2009 mill-Kumitat tal-UNESCO responsabbli.

Il-Kumitat għall-Agrikoltura jixtieq ikun jaf jekk il-Kummissjoni Ewropea hix qed tippjana li tistabbilixxi strateġija speċifika u koordinata biex tappoġġja din in-nomina.

O-0135/2008 Mistoqsija orali lill-Kummissjoni Dibattitu: 15.01.09 Seduta ta' smigħ dwar dan is-suġġett Artiklu, 30.10.08

Is-sikurezza tal-ikel fid-dinja: bżonn li jittieħdu iktar inizjattivi Ewropej

Il-Kumitat għall-Agrikoltura jixtieq li tittieħed azzjoni immedjata u kontinwa biex tiġi żgurata s-sigurtà tal-ikel madwar id-dinja.

Il-MPE fil-Kumitat jemmnu li minbarra l-biljun ewro li l-UE iddeċidiet li tagħti lill-pajjiżi li għadhom qegħdin jiżviluppaw, għandu jsir ukoll investiment ġdid fl-agrikoltura.

Għalhekk jitolbu li jiġu stabiliti mekkaniżmi li jiżguraw biżżejjed riżervi ta' ikel madwar id-dinja.

Dawn l-aħħar sentejn, il-prezzijiet tal-ikel fid-dinja żdiedu b'medja ogħla minn 80%, waqt li fl-2008, ir-riżervi taċ-ċereali naqsu għal-livell storikament baxx ta' 40 ġurnata.

Skont il-Bank Dinji, iktar minn 860 miljun persuna madwar id-dinja qiegħda tiffaċċja karestija tal-ikel b'mod kroniku, u din il-figura tista' tiżdied b'100 miljun ruħ oħra b'riżultat tal-kriżi attwali.

Il-prezzijiet tal-prodotti niżlu għal kważi l-istess livelli tal-2006 iżda l-FAO u l-OECD jaħsbu li dawn jistgħu jkomplu jvarjaw.

Barra minn hekk, id-domanda għall-ikel hija mistennija li tirdoppja sal-2050.

Sigurtà tal-provvista

Permezz tar-rapport imħejji minn Mairead McGuinness (EPP-ED, IE), il-Kumitat għall-Agrikoltura qiegħed jipproponi li jittieħdu miżuri ġodda, fosthom l-introduzzjoni ta' strumenti li jevitaw varjazzjonijiet kbar fil-prezzijiet li jistgħu jkunu ta' ħsara.

Skont il-Kumitat, l-UE għandha tkun dik li tieħu l-inizjattiva u tipproponi li jsir inventarju globali tal-ikel, li jiġi mniedi programm li jobbliga li jinżammu riżervi madwar id-dinja sabiex tkun żgurata d-disponibilità tal-ikel, kif ukoll li tiġi stabilita sistema ta' ħażna fil-pajjiżi li għadhom qed jiżviluppaw ta' sustanzi ewlenin bżonnjużi għall-produzzjoni, bħall-proteini, il-fertilizzanti, iż-żrieragħ u l-pestiċidi.

Il-MPE qegħdin jitolbu li ssir evalwazzjoni globali tal-impatt taż-żieda fil-produzzjoni tal-bijofjuwil fuq il-prezzijiet tal-prodotti bażiċi.

Huma tal-fehma li għandhom isiru ftehimiet internazzjonali u reġjonali biex ikun żgurat li l-produzzjoni tal-enerġija mir-raba' ma tkunx ta' dannu għas-sigurtà tal-provvista tal-ikel.

Huma jħeġġu lill-UE biex timpenja ruħha li tagħti prijorità lil-bijofjuwils tat-tieni ġenerazzjoni li ma jkunux jikkompetu mal-produzzjoni tal-ikel.

Iż-żvilupp għall-agrikoltura

Il-Kumitat mhuwiex kuntent bit-tnaqqis fl-ammont ta' għajnuna għall-iżvilupp allokat għall-agrikoltura.

Fl-1980 dan kien ta' 17%, waqt li fl-2006, niżel għal 3%.

Għalhekk jitlob lill-Kummissjoni biex talloka għajnuna finanzjara tal-UE, inkluż mill-Fond Ewropew għall-Iżvilupp, għal tkabbir li jkun ġej mis-settur agrikolu.

Barra minn hekk, għandha tiżgura li l-gvernijiet tal-pajjiżi li jirċievu l-għajnuna finanzjarja jżommu kelmthom u jiddedikaw 10% tal-baġits nazzjonali lil dan is-settur.

Il-MPE jitolbu wkoll li jiġu stabiliti faċilitajiet ġodda ta' mikrokreditu għall-bdiewa żgħar għaliex dawn qed ikollhom rwol dejjem iktar importanti biex tiżdied il-produzzjoni u biex jiżguraw is-sigurtà tal-ikel lokali.

Il-Kumitat huwa wkoll tal-fehma li għandu jinħoloq fond permanenti għas-sigurtà tal-ikel taħt l-intestatura 4 tal-baġit ġenerali tal-UE, biex ikun ta' għajnuna għall-aktar nies foqra fid-dinja.

Il-CAP, il-klima, il-kriżi u r-riċerka

Il-MPE jemmnu li l-CAP għandha tibqa' l-bażi tal-politika tal-UE għas-sigurtà tal-ikel anke wara l-2013 u li din għandha tkompli tiġi adattata għas-sitwazzjoni attwali.

L-infiq tal-UE fl-agrikoltura għandu jinżamm f'livell stabbli u kostanti sabiex jiġi garantit dħul ġust għall-bdiewa u sabiex isiru disponibbli assigurazzjonijiet effikaċi li jipproteġu lill-produtturi kontra varjazzjonijiet kbar fil-prezzijiet.

Il-Kummissjoni hija mistiedna tħares lejn l-impatt ta' inizjattivi li jtaffu l-effetti tat-tibdil fil-klima fuq is-settur agrikolu u tipprovdi riżorsi għal dan is-settur ħalli dawn l-inizjattivi ma jnaqqsux il-produzzjoni mill-biedja tal-UE.

Il-Kumitat qiegħed jitlob li ssir evalwazzjoni tal-impatt tal-proposti għal leġislazzjoni tal-UE dwar il-prodotti li jipproteġu l-pjanti fuq is-sigurtà tal-ikel, kif ukoll analiżi tal-effetti tal-kriżi finanzjarja dinjija fuq is-settur agrikolu.

Il-Kumitat jixtieq ukoll li jiġi mniedi programm ta' riċerka u żvilupp fuq l-agrikoltura sostenibbli.

Rapporteur Mairead MCGUINNESS EPP-ED IE A6-0505/2008 Il-politika komuni għall-agrikultura u s-sikurezza dinjija tal-ikel Proċedura: Inizjattiva

Preżentazzjoni: 12.01.09

-//EP//TEXT IM-PRESS 20081217BRI45149 FULL-TEXT DOC XML V0//MT

Ġustizzja u Intern

Passaporti Bijometriċi: eżenzjonijiet għat-tfal

Madankollu, il-MPE jinsistu li tfal tal-etajiet kollha għandhom ikollhom il-passaport tagħhom stess.

Il-passaporti bijometriċi għandhom jiġu introdotti fl-UE kollha, kif ukoll fl-Iżlanda, fin-Norveġja u fiż-Żvizzera, fid-29 ta' Ġunju.

Il-Kumitat jaqbel mal-proposta tal-Kummissjoni għar-reviżjoni tal-leġislazzjoni tal-2004 dwar il-passaporti bijometriċi b'ċippa elettronika li tkun tinkludi ritratt tal-wiċċ u l-marki tas-swaba' tal-individwi.

Din il-leġislazzjoni għandha tidħol fis-seħħ f'Ġunju li ġej.

F'Malta, il-passaporti kollha maħruġa mill-1 ta' Ottubru 2008 fihom ċippa elettronika.

Il-passaporti kollha li nħarġu qabel, jibqgħu jistgħu jintużaw għall-ivvjaġġar sakemm jiskadu, iżda mhumiex applikabbli fil-każ tal- Visa Waiver Programme tal-Istati Uniti.

Permezz tar-rapport imħejji minn Carlos Coelho (EPP-ED, PT), il-MPE qegħdin jintroduċu xi emendi, li dwarhom intlaħaq ftehim mal-Kunsill.

Tfal taħt it-tnax-il sena m'għandhomx ikollhom l-obbligu li jagħtu l-marka tas-swaba' tagħhom biex dawn jiġu inklużi fil-passaport bijometriċi tagħhom.

L-esperjenza turi li l-marki tas-swaba' tat-tfal żgħar mhumiex ta' kwalità tajba biżżejjed għal verifika tal-identità.

Barra minn hekk, dawn jinbidlu waqt li t-tfal ikunu qegħdin jikbru.

Dan il-limitu tal-età huwa wieħed proviżorju u għaldaqstant għandha ssir evalwazzjoni qabel ma jsiru proposti biex ikun jiġi emendat.

F'każ li ma jkunx fiżikament possibbli il jittieħdu l-marki tas-swaba', l-Istati Membri ser ikunu jistgħu joħorġu passaporti temporanji validi għal tnax-il xhar jew inqas.

Għall-ħarsien tat-tfal

Il-Kumitat jinsisti li l-minorenni kollha għandu jinħarġilhom passaport għalihom stess.

Il-Kummissjoni hija mitluba toħroġ rapport dwar ir-rekwiżiti għat-tfal li jkunu ser jaqsmu l-fruntieri esterni tal-Istati Membri, kemm jekk ikunu ser jivvjaġġaw weħidhom kif ukoll jekk ikunu akkumpanjati.

Dan ir-rapport għandu jinkludi inizjattivi xierqa sabiex tiġi żgurata strateġija komuni rigward ir-regoli fuq il-ħarsien tat-tfal li jaqsmu l-fruntieri esterni tal-Istati Membri.

F'Malta, it-tfal m'għadhomx jiġu inklużi fil-passaporti tal-ġenituri tagħhom.

Madankollu, tfal li diġà huma inklużi fil-passaporti tal-ġenituri, jistgħu jibqgħu jivvjaġġaw b'dawn il-passaporti sakemm jiskadu jew sakemm jagħlqu s-sittax-il sena.

Rapporteur Carlos COELHO EPP-ED PT A6-0500/2008 Karatteristiċi ta' sigurtà u l-bijometrika f'passaporti u dokumenti ta' l-ivvjaġġar Proċedura: Kodeċiżjoni

-//EP//TEXT IM-PRESS 20081217BRI45149 FULL-TEXT DOC XML V0//MT

Ġustizzja u Intern

It-trasparenza: l-istituzzjonijiet tal-UE għandhom jagħtu eżempju

Il-Kumitat għal-Libertajiet Ċivili qiegħed iħeġġeġ lill-Istituzzjonijiet Ewropej biex jagħmlu iktar sforzi ħalli jipprovdu aċċess lill-pubbliku għar-reġistri u d-dokumenti tagħhom.

Permezz tar-rapport imħejji minn Marco Cappato (ALDE, IT), il-Kumitat għal-Libertajiet Ċivili qiegħed juri l-fehma tiegħu li l-UE u l-Istati Membri qegħdin jagħrfu d-dritt ġenwin taċ-ċittadini li jkollhom aċċess għad-dokumenti tal-istituzzjonijiet.

Il-MPE fil-fatt jinnotaw li r-rata ta' rifjut tal-aċċess qiegħda tonqos.

Madankollu, minħabba diverġenzi fl-interpretazzjoni tar-regolament eżistenti, l-implimentazzjoni tiegħu mhix dejjem tkun l-istess.

Għalhekk, il-Membri qegħdin jitolbu lill-istituzzjonijiet biex jieħdu miżuri ġodda għat-titjib tat-trasparenza, għaliex il-legalità, il-leġittimità u r-responsabilità tagħhom tiddependi fuqha.

Il-Kumitat jenfasizza l-fatt li l-istituzzjonijiet Ewropej għandhom id-dmir li jiżguraw li l-attivitajiet tagħhom jiġu ippubblikati, hekk kif ġie deċiż mill-Qorti Ewropea għall-Ġustizzja f'Lulju tal-2008 fil-każ imressaq mill-eks MPE Maurizio Turco.

Il-Qorti għall-Ġustizzja kienet tal-fehma li l-opinjonijiet tas-servizz legali tal-Kunsill b'rabta ma' kwalunkwe leġislazzjoni għandhom ikunu disponibbli għall-pubbliku.

Barra minn hekk, il-Qorti llimitat il-kundizzjonijiet għar-rifjut ta' aċċess għal dokument.

Skont il-MPE, din id-deċiżjoni tirrikjedi li l-Kunsill jiżgura li d-dokumenti kollha tiegħu jkunu disponibbli għall-pubbliku, inkluż l-identità tal-membri tad-delegazzjonijiet nazzjonali u tal-gruppi ta' ħidma.

Portal Ewropew ta' informazzjoni

Il-Kumitat huwa wkoll tal-fehma li l-Parlament għandu jagħmilha ta' mexxej fil-qasam tat-trasparenza u għalhekk għandu jniedi pjan ta' azzjoni speċjali qabel l-elezzjonijiet ta' Ġunju 2009, sabiex jipprovdi iktar informazzjoni dwar l-attivitajiet tal-MPE, il-preżenza tagħhom fil-laqgħat parlamentari u dwar l- allowance u l-infiq tagħhom.

Il-MPE isostnu li l-kisba ta' aċċess għal informazzjoni relatata mal-Istituzzjonijiet Ewropej "għadha biċċa xogħol mimlija xkiel għaċ-ċittadini ordinarji."

Għalhekk għandha tiġi introdotta magna tat-tiftix interistituzzjonali, kif ukoll reġistru jew portal tal-UE, b'informazzjoni u dokumenti disponibbli għall-pubbliku.

L-istituzzjonijiet huma wkoll imħeġġa jtejbu t-trasparenza tal-proċeduri ta' komitoloġija u ta' ftehimiet li jintlaħqu fl-ewwel qari tal-proċedura ta' kodeċiżjoni.

Rapporteur Marco CAPPATO ALDE IT A6-0459/2008 Rapport Annwali ta' l-aċċess pubbliku għal dokumenti tal-Parlament Ewropew, tal-Kunsill u tal-Kummissjoni Proċedura: Inizjattiva

-//EP//TEXT IM-PRESS 20081217BRI45149 FULL-TEXT DOC XML V0//MT

Drittijiet fundamentali

Wisq ksur tad-drittijiet fundamentali fl-Unjoni Ewropea

Il-Kumitat għal-Libertajiet Ċivili jinsab imħasseb dwar n-numru għoli ta' każijiet ta' ksur tad-drittijiet fundamentali fl-Unjoni Ewropea, b'referenza għal ċirkostanzi fejn kien hemm diskriminazzjoni serja u theddid għall-privatezza.

Il-Kumitat qiegħed iħeġġeġ lill-Istituzzjonijiet tal-Unjoni Ewropea u lill-Istati Membri biex ikun hemm koperazzjoni sħiħa fil-qasam tal-immigrazzjoni u l-ażil.

Permezz tar-rapport imħejji minn Giusto Catania (GUE/NGL, IT), il-Kumitat għal-Libertajiet Ċivili qiegħed jippreżenta deskrizzjoni tas-sitwazzjoni b'rabta mad-drittijiet fundamentali fl-Unjoni Ewropea.

Fl-2004, rapport dwar l-istess suġġett ma kienx ġie adottat mill-plenarja u għalhekk il-Kumitat iddeċieda li joħroġ b'rapport ġenerali.

Sar dibattitu dwar din il-kwistjoni matul is-seduta plenarja li għaddiet, fis-17 ta' Diċembru 2008.

Ir-rapport jitkellem dwar aspetti differenti tad-drittijiet fundamentali, u juri tħassib f'oqsma bħad-diskriminazzjoni, l-immigrazzjoni, id-drittijiet soċjali u l-ugwaljanza bejn is-sessi.

Immigrazzjoni u integrazzjoni: bżonn li tiġi evitata l-esklużjoni

Skont il-Kumitat, l-Istati Membri u l-Istituzzonijiet tal-UE, minflok ma jikkonċentraw l-isforzi tagħhom kollha biex jevitaw l-immigrazzjoni llegali - ħaġa li wasslet għal żieda fil-kontrolli fil-fruntieri - dawn għandhom jintroduċu politiki dwar il-migrazzjoni legali li jkunu effikaċi fuq tul ta' żmien twil.

Għandhom ukoll jitroduċu regoli iktar flessibbli u koordinati fir-rigward ta' persuni li jitolbu l-ażil.

Il-Kumitat jikkundanna n-nuqqas ta' politiki ta' integrazzjoni effikaċi, ħaġa li twassal għall-esklużjoni ta' mijiet ta' eluf ta' persuni minn pajjiżi terzi, li jispiċċaw f'pożizzjoni vulnerabbli.

Koppji omosesswali: ir-relazzjoni għandha tkun rikonoxxuta

Il-Kumitat jitlob lill-Istati Membri biex jieħdu azzjoni leġislattiva kontra d-diskriminazzjoni ta' koppji tal-istess sess billi jibdew jirrikonoxxu b'mod reċiproku ir-relazzjoni tagħhom, kemm jekk ikunu miżżewġin, kif ukoll jekk ikunu reġistrati biċ-ċivil.

Miżuri eċċessivi fil-ġlieda kontra t-terroriżmu

Il-Membri jqisu li dawn l-aħħar snin, il-ġlieda kontra t-terroriżmu wasslet biex ħafna drabi kien hemm nuqqas ta' ħarsien tad-drittijiet tal-bniedem u tad-drittijiet fundamentali, speċjalment b'rabta mal-privatezza, il-protezzjoni tad-dejta u l-libertà mid-diskriminazzjoni.

Huma jitolbu lill-UE u lill-Istati Membri biex jiżguraw il-konformità mal-istandards internazzjonali f'dan il-qasam.

L-attivitajiet tas-CIA fl-Ewropa: l-Istati Membri ma jisimawx mill-Parlament

Fir-rigward tar-rapport tal-Parlament dwar l-attivitajiet tas-CIA fl-Unjoni Ewropea, adottat fi Frar 2007, il-MPE huma tal-fehma li l-Istati Membri u l-Istituzzjonijiet tal-UE għadhom ma tawx każ ir-rakkomandazzjonijiet li saru mill-Parlament.

Mill-banda l-oħra, huma jilqgħu l-istqarrija li saret mill-President il-ġdid tal-Istati Uniti, Barack Obama, dwar l-egħluq tal-faċilità ta' detenzjoni fil-Bajja ta' Guantanamo.

Il-Kumitat jitlob lill-Istati Memri biex isibu soluzzjoni għall-priġunieri li ma jistgħux jittellgħu quddiem il-qorti.

Rapporteur Giusto CATANIA GUE/NGL IT A6-0479/2008 Is-sitwazzjoni tad-drittijiet fundamentali fl-Unjoni Ewropea (2004-2008) Proċedura: Inizjattiva

Votazzjoni: 14.01.09 Dibattitu: 17.12.08

-//EP//TEXT IM-PRESS 20081217BRI45149 FULL-TEXT DOC XML V0//MT

Drittijiet tan-nisa/Opportunitajiet indaqs

Traspożizzjoni u applikazzjoni tad-Direttiva għat-trattament ugwali fil-qasam professjonali

Il-Kumitat għad-Drittijiet tan-Nisa u l-Ugwaljanza bejn is-Sessi, ser jippreżenta rapport li jenfasizza l-problemi li l-Istati Membri qed iħabbtu wiċċhom magħhom fit-traspożizzjoni tad-Direttiva 2002/73/KE dwar it-trattament ugwali fil-qasam professjonali.

L-iktar problemi frekwenti għandhom rabta mad-definizzjoni tal-każijiet ta' diskriminazzjoni, il-kamp ta' applikazzjoni tad-Direttiva u tal-entitajiet li għandhom jiżguraw it-trattament ugwali.

Id-Direttiva 2002/73/KE dwar l-implimentazzjoni tal-prinċipju tat-trattament ugwali għall-irġiel u n-nisa fir-rigward tal-aċċess għax-xogħol, għat-taħriġ u l-promozzjoni vokazzjonali, u għall-kondizzjonijiet tax-xogħol, ipprovdiet għall-ewwel darba fil-livell tal-UE, id-definizzjoni ta' fastidju sesswali u ta' diskriminazzjoni diretta u indiretta, waqt li stabilixxiet projbizzjoni għad-diskriminazzjoni kontra n-nisa fuq il-bażi ta' tqala jew liv tal-maternità.

Permezz tar-rapport imħejji minn Teresa Riera Madurell (PES, ES), il-Kumitat qiegħed juri d-dispjaċir tiegħu dwar il-fatt li r-rapport tal-Kummissjoni lill-Parlament Ewropew u lill-Kunsill, li kellu jkun imsejjes fuq it-tagħrif ikkomunikat mill-Istati Membri sal-aħħar tal-2005, għadu mhuwiex disponibbli.

Fl-iskadenza tat-terminu mogħti għat-traspożizzjoni tad-Direttiva (5 ta' Ottubru 2005), 9 Stati Membri kienu għadhom ma tawx notifika tal-miżuri li ħadu f'dawn ir-rigward, u 22 Stat Membru kellhom problemi ta' non-konformità.

Id-definizzjonijiet tad-diskriminazzjoni (diretta u indiretta, u fastidju sesswali) ġew trasposti b'mod mhux korrett fi 15-il Stat Membru.

Dan jagħmilha diffiċli li jiġu mħarsa l-vittmi.

Il-MPE fil-Kumitat jiddeploraw il-fatt li f'ħafna Stati Membri, il-leġiżlazzjoni ma tagħtix definizzjoni ċara u espliċita biżżejjed tad-diskriminazzjoni diretta u indiretta, tal-fastidju u tal-fastidju sesswali.

Fi 18-il Stat Membru, l-ambitu tad-Direttiva ma ġiex implimentat kif jixraq.

L-aktar problema komuni hija n-nuqqas ta' kopertura tal-attivatijiet ta' min jaħdem għal rasu u l-affiljazzjoni u l-involviment tal-għaqdiet tal-ħaddiema jew ta' min iħaddem.

Problema oħra hija li l-kompetenzi mogħtija lill-korpi tal-ugwaljanza jvarjaw ħafna bejn l-Istati Membri, minn sempliċiment assistenza extra-ġudizzjarja, il-medjazzjoni, għall-investigazzjoni u l-intervenzjoni fi kwistjonijiet ġudizzjarji.

Rapporteur Teresa RIERA MADURELL PSE ES A6-0491/2008 It-traspożizzjoni u l-applikazzjoni tad-Direttiva 2002/73/KE Proċedura: Inizjattiva

Preżentazzjoni: 12.01.09

Kunsill Ewropew

Il-Presidenza Ċeka matul is-sitt xhur li ġejjin

Is-Slovenja ħadet il-kariga tal-Presidenza tal-Unjoni Ewropea fl-1 ta' Jannar 2009, għas-sitt xhur li jmiss.

Nhar l-Erbgħa 14 ta' Jannar, il-Prim Ministru tar-Repubblika Ċeka, Mirek Topolánek, ser jippreżenta l-programm ta' ħidma tal-Presidenza Ċeka quddiem il-Membri tal-Parlament Ewropew.

It-tliet prijoritajiet ewlenin tal-Presidenza Ċeka tul il-mandat tagħha ser ikunu: l-ekonomija, l-enerġija u r-relazzjonijiet esterni.

Dibattitu: 14.01.09 Websajt tal-Presidenza Ċeka

-//EP//TEXT IM-PRESS 20081217BRI45149 FULL-TEXT DOC XML V0//MT

L-10 anniversarju tal-ewro

L-1 ta' Jannar 2009 kien l-10 anniversarju tal-introduzzjoni tal-Unjoni Monetarja Ewropea u tal-ewro.

Għaldaqstant, nhar it-Tlieta 13 ta' Jannar ser issir seduta formali biex timmarka dan l-avveniment.

Din is-seduta formali ser tkun segwita b'dibattitu.

Iż-żona tal-ewro bħalissa tinkludi 16-il Stat Membru tal-UE, inkluża Malta.

Il-President tal-Parlament Ewropew Hans-Gert Pöttering huwa mistenni jiftaħ is-seduta formali fil-10 ta' filgħodu.

Wara huwa mistenni li jsiru interventi mill-President tal-Bank Ċentrali Ewropew, Jean-Claude Trichet, mill-President tal-Eurogroup, Jean-Claude Juncker, kif ukoll mill-Kummissarju għall-Affarijiet Ekonomiċi u Monetarji, Joaquin Almunia.

Is-sena li għaddiet, il-Parlament adotta rapport dwar l-ewwel għaxar snin tal-Unjoni Ekonomika u Monetarja u l-isfidi tal-ġejjieni, li kien imħejji b'mod konġunt minn Pervenche Berès (PES, FR) u minn Werner Langen (EPP-ED, DE).

L-ewwel pajjiżi li bdew jużaw il-munita tal-ewro kienu Franza, l-Awstrija, il-Belġju, il-Ġermanja, il-Finlandja, l-Irlanda, l-Italja, il-Lussemburgu, l-Olanda, il-Portugall u Spanja.

Il-Greċja ngħaqdet maż-żona tal-ewro fl-2001.

Is-Slovenja kienet l-ewwel mill-Istati Membri l-ġodda li introduċiet l-ewro fl-2007.

Malta ngħaqdet maż-żona tal-ewro fl-1 ta' Jannar 2008, flimkien ma' Ċipru.

Is-Slovakja għada kif introduċiet l-ewro fl-1 ta' Jannar ta' din is-sena.

Seduta formali u dibattitu: 13.01.09 Stqarrija għall-Istampa: Il-Parlament favur l-adozzjoni ta' l-ewro minn Malta

Affarijiet ekonomiċi u monetarji

EMU 2007-2008: livell ta' instabilità bla preċedent

Minħabba li l-intervent tas-settur pubbliku qiegħed jerġa' jikseb rwol importanti ħafna, il-Kumitat għall-Affarijiet Ekonomiċi qiegħed jitlob lill-Kummissjoni u lill-Istati Membri biex jipprovdu valutazzjoni tar-riperkussjonijiet fuq il-finanzi pubbliċi tal-għajnuna tas-settur pubbliku fl-industriji l-kbar u fis-settur finanzjarju u tal-kreditu.

Il-Kumitat iqis neċessarju li l-piż tat-taxxa jinfirex b'mod xieraq u ekwu fuq kull min iħallas it-taxxa.

Permezz tar-rapport imħejji minn Donata Gottardi (PES, IT), il-Kumitat jinnota d-dinamiki l-ġodda li qegħdin jiżviluppaw fir-relazzjoni bejn is-settur pubbliku u dak privat u l-bidliet fil-politika monetarja u ekonomika fejn, minħabba l-fallimenti tas-swieq u n-nuqqas ta' regoli u superviżjoni, l-intervent tas-settur pubbliku qiegħed jerġa' jikseb rwol importanti ħafna, li "saħansitra xi drabi jieħu l-għamla tan-nazzjonalizzazzjoni."

Il-Kumitat qiegħed jieħu l-okkażjoni biex jiġbed l-attenzjoni għall-fatt li l-kriżi f'setturi strateġiċi, b'mod speċjali fl-oqsma tal-finanzi u t-trasport, qiegħda tħeġġeġ l-investiment pubbliku fit- takeovers .

Dan qiegħed iseħħ bla ma jiġi żgurat li l-operazzjonijiet ta' salvataġġ ikunu limitati għal dak li hu strettament neċessarju għall-manteniment u għall-iżvilupp tal-ekonomija Ewropea, u ma jkunux jirrispondu biss għal interessi purament nazzjonali.

Il-Kummissjoni u l-Istati Membri huma mitluba jipprovdu valutazzjoni tar-riperkussjonijiet fuq il-finanzi pubbliċi tal-għajnuna u tal-parteċipazzjoni tas-settur pubbliku fl-industriji l-kbar u fis-settur finanzjarju u tal-kreditu.

Il-Kumitat huwa wkoll tal-fema li huwa fl-interess tal-pubbliku, ta' min iħallas it-taxxi u tal-baġits pubbliċi li jiġi żgurat li kull intervent u użu ta' fondi pubbliċi għas-salvataġġ tal-organizzazzjonijiet finanzjarji jkun akkumpanjat minn superviżjoni xierqa, titjib konkret fil-governanza u fil-kondotta tan-negozju tal-impriża jew tal-istituzzjoni, limiti preċiżi fuq l-ammonti mħallsa lill-uffiċjali eżekuttivi kif ukoll responsabilità ċara fil-konfront tal-awtoritajiet pubbliċi.

L-intervent fuq skala kbira fis-settur pubbliku implimentat minn diversi Stati Membri biex isalva u jgħin l-industrija bankarja u finanzjarja se jkollu riperkussjonijiet ċari fuq il-finanzi pubbliċi u d-dħul personali.

Għalhekk, il-Kumitat iqis neċessarju li l-piż tat-taxxa jinfirex b'mod xieraq u ekwu fuq kull min iħallas it-taxxa.

Dan ifisser, minn naħa waħda, l-impożizzjoni ta' livell xieraq ta' tassazzjoni fuq il-parteċipanti finanzjarji kollha u, minn naħa l-oħra, il-provvediment ta' tnaqqis gradat u sostanzjali fil-piż tat-taxxa fuq is-salarji u l-pensjonijiet mil-livell medju sa dak baxx.

Barra minn hekk, il-Kumitat qiegħed ukoll jiġbed l-attenzjoni fuq l-importanza ta' strateġija kkoordinata fil-livell Ewropew biex tikkumbatti l-evażjoni tat-taxxa u l-paradisi fiskali, u fuq il-ħtieġa għal strateġija komuni dwar il-politiki dwar il-pagi, li tkun taħseb għal żidiet fil-pagi skont l-inflazzjoni u l-produttività reali.

Rapporteur Donata GOTTARDI PSE IT A6-0507/2008 Il-finanzi pubbliċi fl-EMU - 2007 u 2008 Proċedura: Inizjattiva

Preżentazzjoni: 12.01.09

-//EP//TEXT IM-PRESS 20081217BRI45149 FULL-TEXT DOC XML V0//MT

Saħħa pubblika

Leġislazzjoni ġdida dwar il-pestiċidi

Il-MPE huma mistennija japprovaw test ta' kompromess li fuq ntlaħaq ftehim mar-rappreżentanti tal-Kunsill dwar il-pakkett leġislattiv dwar il-pestiċidi.

Wara l-votazzjoni fil-plenarja, it-test irid jiġi approvat formalment mill-Kunsill.

B'hekk il-leġislazzjonijiet l-ġodda ser ikunu jistgħu jidħlu fis-seħħ mingħajr tibdil ulterjuri.

Dawn ikopru iċ-ċiklu tal-ħajja kollu tal-pestiċidi ser: it-tqegħid fis-suq ta' pestiċidi ġodda, l-użu ta' kuljum tal-pestiċidi u l-fażi tal-iskart tal-pestiċidi.

Ir-rapport li kien imħejji minn Hiltrud Breyer (Greens/EFA, DE) huwa dwar it-tqegħid fis-suq (produzzjoni u liċenzjar) ta' prodotti li jipproteġu l-pjanti.

Dak li kien imħejji minn Christa Klass (EPP-ED, DE) huwa dwar l-użu sostenibbli ta' pestiċidi.

Il-proċedura leġislattiva waslet fit-tieni qari tal-kodeċiżjoni.

Projbizzjoni tas-sustanzi kimiċi tossiċi

L-għan tar-regolament fuq il-produzzjoni u l-liċenzjar tal-pestiċidi huwa li jitJieb il-ħarsien tas-saħħa u tal-ambjent, waqt li jingħata appoġġ lis-settur agrikolu, jitnaqqsu t-testijiet fuq l-annimali u tiżdied il-kompetizzjoni bejn il-manifatturi ta' pestiċidi.

Il-punti ewlenin tar-regolament, kif mifthiema bejn ir-rappreżentanti tal-Parlament u tal-Kunsill, huma dawn:

- għandha tiġi stabilita lista pożittiva komuni fil-livell ta' l-Unjoni Ewropea ta' "sustanzi attivi" - li huma l-ingredjenti kimiċi fil-pestiċidi.

Il-liċenzjar ta' pestiċidi ġodda għandu jsir fil-livell nazzjonali skont din il-lista;

- projbizzjoni ta' sustanzi kimiċi tossiċi ħafna, jiġifieri dawk li jkunu ġenotossiċi, karċinoġeniċi, jew tossiċi għar-riproduzzjoni, ħlief jekk fil-prattika, l-effett tagħhom ikun negliġibbli;

- sustanzi newrotossiċi, immunotossiċi jew li jħawdu s-sistema endokrinali ser ikunu pprojbiti jekk jitqies li jkunu ta' riskju sustanzjali;

- jekk ċerta sustanza tkun tista' tintuża kontra periklu serju għas-saħħa tal-pjanti, din tista' tiġi approvata għal perjodu ta' ħames snin anke jekk ma tkunx konformi mal-kriteri ta' sikurezza;

- prodotti li jkun fihom ċerti sustanzi perikolużi, li jkunu kandidati għal sostituzzjoni, għandhom jinbidlu b'alternattivi iktar sikuri jekk dawn ikunu jeżistu.

Il-MPE irnexxielhom jiksbu skadenza għas-sostituzzjoni ta' tliet snin, minflok ta' ħames snin kif propost oriġinarjament;

- l-Istati Membri ser ikunu jistgħu joħorġu liċenzja ta' approvazzjoni ta' pestiċidi fil-livell nazzjonali jew permezz tal-għarfien reċiproku.

L-UE ser tkun maqsuma fi tliet żoni ġeografiċi - ta' fuq, ċentrali u ta' isfel.

B'hekk, kwalunkwe pestiċida approvat f'żona ġeografika, ser ikun approvat awtomatikament f'kull Stat Membru li jkun jinsab fl-istess żona.

Madankollu, il-MPE kisbu deroga u b'hekk Stati Membri individwali xorta ser ikunu jistgħu jipprojbixxu prodott diġà approvat fiż-żona tagħhom, pereżempju minħabba ċirkostanzi ambjentali jew agrikoli speċifiċi għalihom.

Il-pestiċidi li jinsabu fis-suq attwalment skont il-leġislazzjoni eżistenti ser jibqgħu disponibbli sakemm tiskadi l-liċenzja tagħhom.

Tnaqqis fl-ammont ta' pestiċidi wżati

Id-direttiva dwar l-użu sostenibbli ta' pestiċidi, ser tinkludi dawn id-dispożizzjonijiet:

- l-Istati Membri ser iniedu pjanijiet nazzjonali ta' azzjoni b'miri kwantitattivi, miżuri u skadenzi sabiex jiżguraw li jitnaqqsu r-riskji marbuta mal-użu tal-pestiċidi u l-impatt tagħhom fuq is-saħħa tal-bniedem u l-ambjent.

Għandhom ifasslu wkoll miżuri biex jħeġġu l-immaniġjar integrat tal-mard tal-pjanti u ta' metodi alternattivi ta' kontroll tal-mard.

Miri u skadenzi għat-tnaqqis tal-użu tal-pestiċidi għandhom jiġu stabbiliti skont l-indikaturi.

- projbizzjoni tal-bexx mill-ajru b'ċerti eċċezzjonijiet li għandhom jiġu approvati mill-awtoritajiet.

Jekk wara li ssir rikjesta biex isir bexx mill-ajru, l-awtoritajiet ma jirrispondux f'ċertu ammont ta' żmien stipolat, ir-rikjesta titqies approvata.

- l-Istati Membri għandhom jiżguraw li jittieħdu miżuri xierqa biex jiġu mħarsa l-ambjent akkwatiku u s-sorsi tal-ilma għax-xorb mill-impatt tal-pestiċidi.

Għalhekk għandhom jiġu determinati żoni buffer fejn l-pestiċidi ma jkunux jistgħu jintużaw jew jitħażnu.

Il-rappreżentanti tal-Parlament u tal-Kunsill qablu wkoll li l-użu tal-pestiċidi għandu jkun ipprojbit jew mill-inqas jinżamm limitat kemm jista' jkun f'żoni wżati speċifikament mill-pubbliku inġenerali jew minn gruppi vulnerabbli, bħal ġonna pubbliċi u grawnds tal-isports jew fejn jilagħbu t-tfal, grawnds tal-iskejjel u qrib faċilitajiet tas-saħħa.

Hiltrud BREYER Greens/EFA DE Rapporteurs Christa KLAß EPP-ED DE A6-0444/2008 It-tqegħid fis-suq ta' prodotti għall-ħarsien tal-pjanti (BREYER) A6-0443/2008 Użu ta' pestiċidi kompatibli mal-iżvilupp sostenibbli (KLASS) Proċedura: Kodeċiżjoni

-//EP//TEXT IM-PRESS 20081217BRI45149 FULL-TEXT DOC XML V0//MT


Talba għat-tmiem tal-vjolenza f'Gaza

Relazzjonijiet esterni

Disperazzjoni f'Gaza "Ħajja ta' Palestinjan prezzjuża daqs dik ta' Iżraelit" stqarr Hans-Gert Pöttering, meta esprima t-tħassib profond tiegħu dwar l-inċidenti riċenti f'Gaza u talab lin-naħat kollha jtemmu l-vjolenza.

"Kien żball kbir li l-Ħamas iddikkjara t-tmiem tal-perjodu ta' tregwa.

Hemm bżonn li l-fatt li Ħamas reġa beda l-attakki fuq Iżrael jiġi kkritikat bil-qawwi….iżda r-ritaljazzjoni massiva Iżraelita […] tikkonsisti minn eskalazzjoni totalment sproporzjonata", kompla jgħid il-President tal-Parlament Ewropew u li hu ukoll huwa President ta' l-Assamblea Parlamentari Ewro-Mediterranja (EMPA).

"Din it-tip ta' azzjoni militari ma twassalx għal paċi li ttul f'dan ir-reġjun.

Il-qtil ta' ċivili f'numri daqshekk kbar kull ma jistgħu jkomplu jsaħħlu l-Ħamas u jġiegħlu lin-nies ta' Gaza u l-Palestinjani iktar lejn estremiżmu."

Pöttering għalhekk talab "lill-partiti kollha għall-waqfien mill-ġlied immedjat, sabiex ikun hemm djalogu u spazju għal relazzjonijiet iktar kalmi.

Nemmen li soluzzjoni ta' paċi fit-tul ibbażata fuq żewġ stati tista' tiġi akkwistat kemm-il darba jkunu involuti n-naħat kollha."

Pöttering saħaq biex kemm l-amministrazzjoni Amerikana u dik ta' l-Unjoni Ewropwa jaħdmu konġuntament sabiex ikun hemm strateġija li tippromwovi l-paċi fil-Lvant Nofsani.

Il-President ikkonkluda li "l-Unjoni Ewropea għandha tilgħab rwol attiv ħafna fil-proċess."

X'inhi tagħmel l-Unjoni

Delegazzjoni mill-Unjoni taħt it-tmexxija tal-Ministru Ċek għall-Affarijiet Barranin Karel Schwarzenberg tinsab attwalment fil-Lvant Nofsani biex twaqqaf tregwa.

Ir-Repubblika Ċeka ħadet it-tmexxija tal-presidenza Ewropea minn Franza fl-1 ta' Jannar tas-sena l-Ġdida.

Il-President Franċiż Nikolas Sarkozy mar ukoll fuq żjara diplomatika sabiex jappoġġa l-proċess tal-paċi.

Minn naħa tal-Parlament Ewropew, dan is-suġġett se jiġi mqajjem matul is-sessjoni plenarja tal-ġimgħa d-dieħla.

L-Ambaxxaturi Palestinjan u Iżraeljan se jiltaqgħu fi Brussell mal-Membri tal-Kumitat għall-Affarijiet Barranin tal-Parlament (AFET) taħt it-tmexxija tal-Pollakk Jacek Saryusz-Wolski MPE.

Komplu aqraw ir-rapport għar-reazzjoni dettaljata tal-Parlament.

20090106STO45479 Streaming Kumitat għall-Affarijiet Barranin


L-Ewropej allarmati mill-prezzijiet għolja qabel l-elezzjonijiet Ewropej

Elezzjonijiet 2009

Istituzzjonijiet

Inti x'inhi l-L-opinjoni tiegħek għal 2009!?

Prezzijiet dejjem jogħlew u l-kriżi ekonomika tibqa' magħna minkejja li l-attenzjoni dinjija ddur fuq Gaza.

Dawn huma ż-żewġ punti huma ewlenin f'moħħ l-Ewropej fil-ftit xhur qabel l-elezzjonijiet Ewropej.

Madankollu, f'din il-klima negattiva u hekk kif joqrob il-vot, jidher li l-adeżjoni għall-Unjoni Ewropea għadha pożittiva għall-maġġoranza ta' l-Ewropej - skond servej mtella' mill-Eurobarometer.

L-Ewropej pessimisti dwar il-futur ekonomiku

Ix-xena tidher pjuttost negattiva għal 2009, hekk kif ħafna Stati Membri daħlu jew qed iħejju biex jidħlu f'perjodu ta' reċessjoni.

Għalhekk skond stħarriġ l-opinjoni pubblika tidher li tħadden l-istess kulur ta' sfond mar-realtà.

Il-parti l-kbira ta' l-opinjoni pubblika temmen li l-qgħad u s-sitwazzjoni ekonomika fid-dinja kif ukoll dik Ewropea se jkomplu jmorru għall-agħar fit-tnax il-xhur li ġejjin.

Huma 71% tal-Ewropej li jikkunsiddraw is-sitwazzjoni globali negattiva filwaqt li jaraw li s-sitwazzjoni ta' l-ekonomika Ewropea b'mod iktar pożittiv: 33% jarawha bħala aħjar minn dik nazzjonali (29%) jew minn dik globali (20%).

Minkejja s-sitwazzjoni ekonomika dinjija s-Slovakkja daħlet fiż-żona Ewro nhar l-1 ta' Jannar.

Dan l-uniku pajjiż fejn l-opinjoni pubblika tinsab iktar ottimista mill-fil-ħarifa 2007.

Huma s-Slovakkja, l-Olanda, id-Danimarka u l-Finlandja li jħaddnu "buri tajba" lejn is-sitwazzjoni ekonomika filwaqt li l-Portugall, l-Ungerija, il-Greċja, Franza, l-Irlanda u l-Italja huma l-inqas ottimisti.

Madankollu l-Ewropej għandhom pożittivi rigward is-sitwazzjoni personali ekonomika tagħhom: 64% pożittivi rigward is-sitwazzjoni tad-dar tagħhom u 56% rigward l-impjieg.

Ta' min jinnota li fl-2010, ir-rata tal-qgħad mistennija li titla' minn 7.1% sa 8.1% fl-Unjoni.

Inflazzjoni, qgħad u pensjonijiet u immigrazzjoni

Fil-ħarifa 2008 l-inflazzjoni kif ukoll is-sitwazzjoni ekonomika kienu t-tħassib prinċipali tal-Ewropej.

L-inflazzjoni fi 15-il-Membru, tidher bħala l-ikbar tħassib: fl-Awstrija (61%), Latvija (59%), l-iSlovenja (57%), il-Bulgarija u l-Litwanja (56% each) dan jihder li huwa t-tħassib ta' iktar minn nofs iċ-ċittadini.

Filwaqt li f'9 Stati hija s-sitwazzjoni ekonomika li tħasseb l-iktar: fl-Olanda (64%), fil-Greċja (51%) u fl-Estonja (50%).

F'pajjiżi oħra hemm tħassib ieħor: fi Spanja (45%), is-saħħa kif ukoll fil-Polonja (43%), l-immigrazzjoni f'Malta (48%) u l-pensjonijiet fil-Bulgarija, l-Ungerija, fl-Awstrija u fis-Slovenja.

L-adeżjoni fl-Unjoni "ħaġa tajba"

Minkejja l-punti kollha li semmejna l-adeżjoni fl-Unjoni għada kkunsidrata bħala għażla tajba mill-maġġor parti (53%) ta' l-Ewropej b'maġġoranza assoluta.

Dan in-numru jkompli jiżdied.

Huma biss 15% li jħarsu lejn l-adeżjoni ta' pajjiżhom bħala għażla negattiva għalkemm li l-figuri jvarjaw ħafna minn pajjiż għall-ieħor.

56% tal-persuni li ġew mistoqsija jemmnru li pajjiżhom ibbenefika mill-adeżjoni fil-waqt li 31% jemmnru li pajjiżhom ma bbenefika xejn.

L-eċċezzjoni hija l-Ungerija fejn 51% li pajjiżhom ma bbenefika xejn, kif ukoll ir-Renju Unit u Ċipru 46%.

L-Irlanda, l-Estonja, is-Slovakkja, id-Danimarka u l-Olanda huma pożittivi immens.

Żgur li dan kollu jinfluenza kif wieħed jovvota fl-elezzjonijiet Ewropej.

Komplu segwuna fis-serje tagħna fuq l-Elezzjonijiet u tinsewx tużaw il-vot tagħkom.

L-aħħar servej mill-Eurobarometer fuq l-opinjoniji tal-pubbliku fuq problemi prinċipali saret minn Ottubru sa November 2008 u ġiet ippubblikata f'Diċembru li għadda.

20090106STO45484 Eurobarometer Storja rigward l-elezzjonijiet: opus 1 Storja rigward l-elezzjonijiet: opus 2 Storja rigward l-elezzjonijiet: opus 3 Storja rigward l-elezzjonijiet:opus 4


Il-Membri jifirħu mad-dħul tas-Slovakkja fl-Ewro

Istituzzjonijiet

Merħba lill-ewro Slovakka Sena wara li l-munita ta' l-ewro daħlet f'Malta, l-iSlovakkja għamlet il-parti tagħha fost ġiġġifogu u kunċert rokk.

Dan huwa wieħed mill-passi l-iktar importanti mill-indipendenza tal-pajjiż.

Fl-ewwel ta' Jannar, jum meta ġiet adottata l-Ewro ir-Repubblika Ċeka ħadet il-presidenza ta' l-Unjoni għal sitt xhur.

Is-Slovakki huma s-16-il pajjiż li daħħlu l-Ewro.

Jidher li ħafna pajjiżi inklużi l-iSlovakkja qed jisperaw li l-Ewro tipproteġihom fi żminijiet diffiċli bħal tal-lum.

Il-14-il-Membru Slovakk kollha appoġġaw l-Ewro.

Hawnhemm qed insemmgħu leħinhom:

Miroslav Mikolášik mill-Grupp Popolari Ewropew: "Li kieku l-kriżi finanzjarja ma sfattċatx żgur li kien ikun ta' ikbar benefiċċju li nirritardjaw id-dħul ta' l-Ewro.

Madankollu s-sitwazzjoni nbiddlet b'mod drammatiku wara li tfaċċat il-kriżi."

"Il-fatt li l-Koruna ġiet magħquda ma' l-ewro pproteġiet lin-nies"

Għal Vladimír Maňka (PES, SK): "Minħabba l-kriżi finanzjarja l-muniti tal-pajjiżi li mhumiex membri taż-żona Ewro tilfu l-valur tagħhom - dan għamel ħafna ħsara."

Hu kompla jgħid li l-fatt li l-Koruna, munita tas-Slovakkja ġiet magħquda ma' l-Ewro s-sena l-oħra "pproteġiet" lin-nies ekonomikament.

Ħafna min-nies fil-pajjiż qed jisperaw li l-adozzjoni ta' l-ewro tgħinhom jgħaddu bla ħafna taħbit fil-baħar imqalleb finanzjarju.

Il-pajjiż jipproduċi l-akbar numru ta' karozzi per kapita fid-dinja.

Nhar it-Tlieta 13 ta' Jannar il-Membri se jżommu dibattitu fuq l-isfidi li tiffaċċja l-ewrp hekk kif timmarka l-ewwel għaxar snin.

Muniti Slovakki Ewropej

Il-muniti Slovakki ta' l-Ewro juru stampa tal-kastell ta' Bratislava, Mount Kriváň fil-muntanji Tatras u s-simbolu nazzjonali: is-salib doppju.

20090106STO45489 Il-Membri ta' l-iSlovakkja Muniti Slovakki


Il-kreattività versus il-kriżi: Sena Ewropea għall-Kreattività u l-Innovazzjoni

Immaġina.

Innova Ilbieraħ tniehdet is-sena uffiċjali Ewropea għall-Kreattività u l-Innovazzjoni 2009 bis-slowgan "Immaġina.

L-inizjattiva tixtieq tinsisti fuq il-kontribuzzjoni tal-kreattività u l-innovazzjoni għall-prosperità ekonomika kif ukoll għall-benesseru soċjali u individwali.

L-iskop:

li jqajjem għarfien dwar l-importanza tal-kreattività u l-innovazzjoni għall-iżvilupp personali, soċjali u ekonomiku.

li jippromwovi t-talenti umani u l-approwċ innovattiv u kreattiv fl-oqsma differenti tal-ħajja: edukazzjoni anke mill-età ta' qabel l-iskola, kultura, intrapriżi,to politika soċjali u għall-impjieg, enerġija, trasport, ambjent u soċjetà ta' informazzjoni.

Il-miżuri jinkludu kampanji ta' informazzjoni, avvenimenti u inizjattivi fuq livell Ewropew, nazzjonali, reġjonali u lokali.

L-aġenda ta' Liżbona timmira li l-Unjoni tkun l-ekonomija l-iktar kompetittiva fid-dinja sa 2010 bbażata fuq it-tagħrif.

20090106STO45487 EYKI Riżoluzzjoni għall-Kreattività u l-Innovazzjoni